En stille uge på kontoret! - The Harbour Girl\nUge 29 er normalt en stille uge på kontoret – de 6 kolleger jeg deler kontor med er alle på ferie, så jeg er overladt til mit eget selskab 🙂 I næste uge får jeg selskab af en kollega, men ellers skal vi hen til uge 31 og 32 førend de fleste er tilbage fra ferie igen.\nEn stille uge på kontoret\nMads og jeg er vant til at holde ferie i medio august og er derfor vant til at knokle igennem i juli måned. Og når alle så har en brugt ferie til salg, er vi klar til at gå på ferie! Normalt er der forholdvist roligt på mit arbejde i juli og så nyder jeg faktisk at få ryddet op i bunkerne og måske lige snuppe opgaverne i et lidt lavere tempo end normalt.\nSådan har det så bare ikke lige været i år. Det er væltet ind med masser af ekstra opgaver, der skal løses. Og jeg bliver qua min blækspruttefunktion nok også blandet ind i mange sjove ting. Ikke kun når kollegerne holder ferie, men også bare fordi….. Nå, men det er nu egentlig altid sjovt at blive udfordret og tiden går også hurtigere. Så jo en stille uge på kontoret rent kollega mæssigt, men ikke opgavemæssigt. Så billedet til venstre er opstillet og ren ønsketænkning 🙂 Der har ikke været tid til at have benene på bordet, ha ha!\nMaren og Big Fat Snake redder dagen!\nMaren Uthaug er en god morgenstarter\nNå, min morgen på kontoret starter med en kop kaffe og et smil fra dagens side i min Maren Uthaug kalender. Maren Uthaug har en fed humor og jeg kan kun anbefale dig at købe hendes kalender! Hun tegner masser af sjove hverdagssituationer og rammer hverdagen spot on med sine kommentarer.\nBig Fat Snake igen og igen\nOg nu hvor jeg har en stille uge kollega mæssigt på kontoret er der dømt musik fra ynglingsbandet numero uno, Big Fat Snake. Der drøner Big Fat Snake sange ud gennem højtaleren i rå mængder – og jeg mener rå mængder 🙂 Og så er det lidt lettere at komme i gang med dagens opgaver.\nMen lige så meget som jeg nyder at få bund i bunkerne, lige så meget glæder jeg mig så også til at få mine kolleger tilbage på kontoret efter endt ferie.\nMen intet er så skidt at det ikke er godt for noget. For ferietid er også lig med at spise frokost med andre kolleger end dem jeg plejer. At snakke med andre kolleger ved kaffemaskinen end dem jeg plejer. Så på den måde får jeg en masse nye input og gode oplevelser og lærer andre kolleger bedre at kende.\nHelt uden fridage er juli dog ikke. Mads og jeg snupper lige et par fridage i næste uge. Her får vi besøg af min søsters børn på en forlænget weekend og så skal vi lege moster og onkel til den store guldmedalje. Det skal nok blive mega sjovt – og serviceniveauet er højt kan jeg allerede nu hilse og sige! Og ved at Mads og jeg er trætte, når de unge mennesker afhentes næste søndag. Men mere om det i næste uge 🙂\nOg afslutningsvis en lille feriehilsen til mine ferierende kolleger i Italien, Jylland, USA og hvor de nu ellers nyder livet! Vi ses heldigvis snart igen 🙂\narbejde, Big Fat Snake, nevøer og niecer\nForrige indlæg Lilla lavendler i haven\nNæste indlæg At finde farveblyanterne frem


LO Fyn | SEKS UD AF TI FYNBOER HAR OPLEVET FEJL PÅ LØNSEDLEN\nSEKS UD AF TI FYNBOER HAR OPLEVET FEJL PÅ LØNSEDLEN\nSådan lyder det enkle budskab, når fagforeningerne i LO og FTF igen i år trækker i kampagne-tøjet og opfordrer de danske lønmodtagere til at holde øje med, om de får den løn, de skal have.\nDet er langt fra tilfældet for alle. En helt ny undersøgelse viser, at over halvdelen – helt præcist 51,9 procent – har oplevet fejl. Her skiller Fyn sig dog ud ved at ligge markant over gennemsnittet: 58 procent, eller næsten seks ud af ti, fynboer har oplevet, at lønsedlen ikke stemmer.\n”Det er selvfølgelig alt for mange,” siger Helle Nielsen, formand for LO Fyn.\nDet til trods trøster hun sig ved, at fejlene i langt de fleste tillfælde kan forklares.\n”Arbejdsgiverne laver ikke disse fejl for at snyde de ansatte og retter som regel hurtigt op, når de bliver opmærksomme på forholdet,” siger Helle Nielsen, formand for LO Fyn.\nDet kan være svært at tjekke, om man får det rigtige i løn, fordi lønnen er sammensat af for eksempel grundløn, forskellige tillæg og opsparing til ferie og pension.\n”OK fagforeningerne kender detaljerne, om hvordan lønnen er sat sammen, og hvad der skal stå på medlemmernes lønsedler. For det er fagforeningerne, der har aftalt overenskomsten med arbejdsgiverne. Der er mange forskellige overenskomster på arbejdsmarkedet, som hver især passer til bestemte typer arbejdspladser, så man skal kontakte den fagforening, der kender ens arbejdsområde”, siger formand for FTF Region Syddanmark John Christiansen.\nSammen med Helle Nielsen opfordrer han alle til at holde øje med tallene.\n”Og hvis man er i tvivl, kan man altid kontakte sin tillidsrepræsentant eller fagforening. Jo hurtigere en fejl opdages, jo bedre,” siger de to formænd.\nDen nye undersøgelse er foretaget for LO og FTF af Epinion i august og september i år.\nLO, FTF og fagforeningerne i de to hovedorganisationer, der repræsenterer 1,5 millioner lønmodtagere, gennemfører årets løntjek-kampagne i de to første uger af november.\nForbundene i CO-Industri som er: 3F, Metal, HK Privat, TL, EL, Blik- og Rør, Malerne og Serviceforbundet inviterer medlemmer og ansatte vikar på Lindø til at komme til løntjek d. 3 + 11. november fra kl.14-18 i Munkebo på adressen: Nymarken 1 i 3Fs lokaler.


Lysskinner er en fleksibel løsning til lamper og spots\nLysskinner til lamper og spots\nEn praktisk og stilren løsning uden ledningsrod på loftet.\nLysskinner - det er nemt og meget fleksibelt\nMen hvad er egentlig forskellen på en 1-faset lysskinne og en 3-faset lysskinne ?\nKan de afkortes eller forlænges ?\nHvad med mere komplekse systemer ?\nDet kommer vi ind på længere nede.\nAllerførst er det vigtigt at pointere, at du gerne selv må montere lysskinner, som også kaldes strømskinner.\nVær dog opmærksom på at de 3-fasede skinner kan kræve en elektriker, hvis alle funktioner skal benyttes fuldt ud.\nHer er en video, som på 3 minutter og 38 sekunder fortæller dig, hvad du skal bruge\nDen 1-fasede lysskinne er meget udbredt. Den er meget diskret på grund af sin lave højde, og samtidig giver den stor fleksibilitet, når flere lamper skal op at hænge.\nDet hedder en 1-faset lysskinne, fordi den kun kan tilsluttes til 1 fase samt nul og jord (typisk den brune, den blå og den grøn/gule leder).\nDet betyder med andre ord, at alt, der er tilsluttet til skinnen, vil tænde og slukke samtidig\n- i modsætning til den 3-fasede lysskinne (læs om den længere nede)\nDen typiske anvendelse for 1-fasede skinner er over et langt spisebord, hvor man har brug for et par lamper, som evt. skal flyttes, når bordet skal trækkes ud.\nNår skinnen kun skal monteres i en retning ligeud, er tilslutningen utrolig nem. Der kræves blot en skinnetilslutning (højre eller venstre er underordnet her) eller en midttilslutning, som anvendes, hvis tilslutningen til 230 Volt ikke skal ske i en af skinnens ender.\nHvis skinnen skal monteres i andre former end ligeud, så kræves der vinkelstykker eller flexstykker, og så skal man overveje, om tilslutningen skal være "højre" eller "venstre".\nDe 1 fasede skinner findes i 1 og 2 meter samt i flere farver.\nSkinnerne kan afkortes eller sættes sammen efter behov (Se videoen herover for tips til afkortning).\nDen 1-fasede skinne kan sammensættes til selv ret avancerede systemer. Her er det vigtigt, at du følger det spor/den udfræsning, der er i skinnen (udfræsningen indikerer jordsporet).\nEn 3-faset lysskinne er noget højere i profilen end den 1-fasede, til gengæld kan den tåle en højere vægtbelastning (tungere lamper på op til 5 kg.) og så kan der etableres 3 faser i den samme skinne (i alt kun 230 Volt). Det betyder med andre ord, at der kan tilsluttes 3 afbrydere eller lysdæmpere, som kan betjene hver sin fase. Eksempel 3 lamper på den samme skinne kan tændes, slukkes eller lysdæmpes uafhængigt af hinanden.\n3-fasede lyskinner og deres tilbehør er naturligt nok dyrere i anskaffelse, men det opvejes af fleksibiliteten, når belysningen kan styres alene ved at justere hvilke lamper, der tænder på hvilken fase.\nDet kunne for eksempel være til butikkens aftensalg, hvor kun 2/3 del af lyskilderne skal være tændt for at bevare hyggen. Et andet eksempel kunne være i caféen, hvor noget af lyset skal kunne slukkes, mens resten skal dæmpes i takt med at mørket falder på.\nHar du brug for hjælp til dit valg af lysskinner?\nDer er altid hjælp at hente hos online forhandleren www.greenline.dk. De har tæt på 40 års erfaring med el-artikler og belysning - og du har altid mulighed for personlig betjening.\nSe Greenline.dk´s store udvalg af lysskinner her


Shop overtøj til kvinder på byKalstrup | Nyheder året rundt\nTilbage til oversigt Overtøj\nVi kender vigtigheden af et bredt udvalg inden for overtøj. Luksus er at have forskellige typer af jakker i garderoben, når stranden besøges den ene dag til frisk gåtur imens festkjolen kalder på en trendy, smuk jakke om aftenen – hertil kalder måske ugens øvrige dage ofte på en præsentabel arbejdsjakke. Se vores store udvalg af overtøj og jakker til enhver anledning lige her på byKalstrup – flere til prisvenlige budgetter.\nSoft Rebels New\n55% Polyester, 44% Uld, 2% Elastan\n65% Tencel, 35% Økologisk Bomuld\n90% Dun, 10% Fjer\nRabens Saloner Harley Comfort Tailoring Blazer\nKenzo K-Tiger Windbreaker - Women\nGlobal Funk Carrie Regnponcho\nEsmé Studios Stella Jakke\nSoft Rebels New Reverse Long jakke\nSoft Rebels New Trust Bomber Jakke\nElsk Asta Quilted Vest\nElsk Elsa Women's Jakke\nGlobal Funk Tiya-G Regndragt\nMbym Sage Trenchcoat\nRains Liner Shirt Jakke - Unisex\nGlobal Funk ARROW OUTERWEAR\nProject AJ117 Naomi Jakke\nProject AJ117 Ninna Jakke\nDer findes en jakke til alt – hver sæson sin jakke, hver fest sin helt egen overtøjsgarderobe\nUanset, hvilken sæson vi er i, er overtøj en vigtig del af garderoben. Om sommeren er lette sommerjakker et hit, ligesom de populære overgangsjakker om foråret og efteråret trender. Om vinteren til gengæld er de varme og lune vinterjakker øverst på ønskelisten. Hver sæson kræver sin jakke og følelsen af altid at ankomme anstændigt og med varmen i behov, gør behovet for den helt rigtige jakke til enhver sæson og begivenhed yderst aktuel.\nDe fleste kvinder elsker mange og vidt forskellige jakker i sin garderobe. For der findes adskillige anledninger, hvor en ny jakke er påkrævet alt afhængig af begivenheden og den anvendelse, vi står og skal bruge jakken til. På byKalstrup.dk finder du et væld af forskellige typer af jakker til kvinder – så hvad enten du er til en stor dunjakke, eller en elegant uldfrakke, den helt perfekte og varme ”barnevognsjakke”, den smarte lille korte jakke, eller en mønstret vild jakke, så er mulighederne mange lige her. Vi elsker vinterjakker i alle afskygninger og farver. Tynde jakker, tykke jakker, varme frakker, lette overgangsjakker, sommerjakker eller den helt rigtige og ekstrem varme jakke til gåturen på stranden eller i skoven.\nDenimjakker gør dit look chik og cool\nEn denim jakke er yderst populær, når det kommer til både anvendelige indendørsjakker og lette overgangsjakker. Denimjakken er også ofte anvendt som en alternativ blazer og sættes ofte over kjoler, så det feminine look får et rocket tvist. Denimjakker findes i alverdens afskygninger, men de særligt populære er denim jakker med stretch, der gør den meget behagelig at have på. Cowboyjakker i den helt rigtige blå jeansvask er også højt på top 3 listen over eftertragtede jeans jakker til garderoben. De typer af jeans jakker bliver oftest kaldt vintage denimjakker og nogle af dem har sågar foer. Denimjakker findes dog også i farver og her er hvid eller rosa en eftertragtet denimjakke, der ligeledes gør din jeansjakke både feminin og sommerlig.\nNogle denimjakker har også et oversized look, og kaldes en boyfriend jeansjakke, et snit, der gør jeans jakken overdimensioneret og meget stor – en trend, der hitter især hos de unge og dem, der elsker street look inden for denim fashion.\nEn jeansjakke har mange anvendelsesmuligheder og hvad enten, du søger en denimjakke, der skal tilføre dit tøjsæt noget råt eller du elsker en all around jakke i dit garderobeskab, så vil du altid blive glad for din let anvendelige denim jakke, der passer til alle farver og alt andet slags tøj.\nDunjakker når du vil holde varmen eller glædes over komforten i letvægts dunjakker\nEfterhånden kender alle til de uundværlige overgangsjakker i mellem sæsonerne forår / efterår og inden for kategorien er letvægts dunjakken den absolutte højdespringer. Light weight dunjakken, som de populære overgangsjakker hedder på engelsk, er i særlig grad efterspurgt igen og igen på grund af sin lethed og lækre komfort, når den bæres. Jakken er perfekt i mellemsæsonerne, hvor en mellemvarm jakke påkræves og de lette dun, gør jakke yderst komfortabel og derfor også meget anvendelig som kørejakke. En tynd, let dunjakke har den helt rette temperatur til en køretur, hverken for varm eller for kold, men til gengæld yderst rar at bære, når du er på farten.\nInden for deciderede vinterjakker er dun jakken også det mest fortrukne overtøj, fordi dunene har den fantastiske egenskab at holde kroppen varm. Og hvem ønsker ikke en varm vinterjakke? En dunjakke du altid vil kunne holde varmen i og samtidig føle dig smart og praktisk. Især om vinteren er en varm stil at foretrække, når du på kolde dage skal holdes varm. Dame dun vinterjakkerne findes i flere længder – både korte, lange dunjakker og ekstra lange vinterjakker hitter. Det er helt op til brugeren selv, hvilken længde, vi foretrækker på vores foretrukne vinterjakker. Senest er de næsten gulvlange vinterjakker begyndt at trende, fordi de i sagens natur er ekstra varme qua deres ekstra længde. Så ønsker du en ekstra varm vinterjakke, er det klar anbefalelsesværdigt at spejde efter de helt lange dun vinterjakker, der varmer ikke kun kroppen med også benene. Samtidig er de ret fashionable og trendy på den praktiske måde. Både UBR, ROCKANDBLUE og Parajumpers har overtøj i flere længder og snit, der gør dem anvendelige til forskellige kropsformer og anvendelseslejligheder.\nEn flot og varm dun jakke til damer er nem at finde på bykalstrup.dk og de mange forskellige jakker til kvinder har flere forskellige prisklasser, men også mange forskellige anvendelsesmuligheder. Iblandt det store udvalg af overtøj til kvinder, finder du også damejakker i mange forskellige tykkelserne, nogle er ekstrem varme og andre er lette overgangs damejakker - nogle vil kunne bruge de tynde dunjakker hele året og som vinterjakke, fordi de måske er varme i sig selv eller eksempelvis kører meget og derfor har behov for en lettere jakke, der egner sig til mange køretimer i bil.\nDe såkaldte puffer jakker er populære i sit oversize look og giver en trendy kant til din dame overtøjs garderobe. En dejlig og varm vinter dunjakke er bestemt en god investering, når det kommer til de kolde vintermåneder, men overgangsjakken er mindst lige så relevant investering og kan bruge rigtig mange timer på året.\nEn varm og flot dunjakke til kvinder finder du nemt her, og lad dig endelig inspirerer af de mange flotte modeller, der giver det brede udvalg og de mange anvendelsesmuligheder. En sort jakke er altid populær, men måske er du åben overfor de mange flotte jakker i farver – især en grøn jakke er populær som primær valg eller en smuk blå jakke. Overtøj er tit en langtidsinvestering, vi ønsker længe i vores garderobe, men hvad enten du vælger sort, blå eller grøn overtøj, går du klassisk og sikkert frem.\nFlyverdragt til voksne kvinder - også populært kaldet jump suits eller one piece overtøj\nMere og mere vinder de praktiske flyverdragter i voksen varianter terræn. Idéen om at holde varmen på hele kroppen er tanken bag de varme og smarte jump suits, der er termo isoleret og vatteret, så hele kroppen er varmt tildækket. Succes er ikke til at komme udenom, og er samtidig klædelig, praktisk og smart. De ekstra varme termo dragter til voksne er populære til traveture, på sidelinjen til fodboldkampen, men også blandt personale, der ofte opholder sig ude på arbejdspladsen. Som gårdvagt eller i en børnehave er de praktiske flyverdragter til voksne en særkommen og varm løsning, og en meget praktisk og nem løsning.\nDe voksne flyverdragter til damer er alle smarte og lavet med vatteret foer med termo isolerende effekt, så kroppen holder sig varm fra top til tå, alt imens, du ser smart og moderne ud. Shop flyverdragter fra både Global Funk, Cozy by JZ og bæredygtige esmé studios.\nNogle one piece jump suits har hætte, andre har blot en kinakrave. Det er meget forskelligt, hvad vi som kvinder foretrækker – men kendetegnet for dem alle er, at de findes i alle størrelser og ofte i basis farverne sort, blå eller grøn flyverdragt.\nHos byKalstrup.dk anbefaler vi, de varme heldragter til alle kvinder, der elsker at føle sig smart, imens de holder sig varme. Og heldragterne giver flotte taljer og giver et kropsnært look trods sin varme overtøjs funktion.\nFrakker til kvinder, der elsker det feminine og klassiske overtøjs look - vi har dem alle\nHos byKalstrup.dk gør vi os umagen for at udvælge det bedste overtøj til dig, der er den kræsne kunde, der sætter pris på at funktion, praktik og fashion går hånd i hånd. Mange af de smukke uld frakker her på sitet har thermo insulated egenskaber, der gør dem ekstra varme uden at gå på kompromis med det smarte og elegante uld frakke look.\nDe populære uld jakker til kvinder er i høj grad brugt til formel arbejdsbrug, eller over kjolen til den store fest eller julefrokost, så du både ankommer elegant men samtidig varmt. Shop lækre uld jakker fra både Leveté Room, Lala Berlin og mange flere.\nEn sort klassisk uld frakke til kvinder er næsten et must have i enhver kvindes hjem – og du kan være sikker på, at hvis du investerer i en plain eksklusiv uld jakke, så har du en uld frakke mange år frem i tiden.\nLette jakker er anvendelige hele året og altid en god og langtidsholdbar overtøjs investering\nEn let jakke til kvinder er mange ting. Der findes både vatteret jakker til kvinder – de såkaldte quiltede jakker til kvinder, der alle kaster et let og fashionable udtryk fra sig. I dag findes de quiltede jakker i alle afskygninger og farver og både de korte vatterede jakker til kvinder og de lange quiltede jakker til damer er populære køb. Den lette damejakke til kvinder er populær til både fest og hverdag og de quiltede jakker med ekstra længde vinder mere og mere popularitet, fordi de ikke kun er smarte men også meget belejligt holder benene og bagdelen varm. Flere og flere fortrækker de quiltede damejakker som kørejakker, da de er tilstrækkelig varme til køreture og smarte ved ankomsten.\nMange kvinder falder for det enkle og lette i de smarte vatterede jakker, der også ofte bruges som en basis jakke, der dækker mange forskellige anledninger. En let sommerjakke til damer er også dejlig at have i sommer garderoben og en tynd jakke er altid at foretrække på en lun sommeraften eller på terrassen om sommeren på de lyse aftener.\nDen perfekte quilt jakke til piger finder du nemt hos byKalstrup.dk, fordi vi altid følger trenden og gør en dyd ud af det brede udvalg af tidens tendens – og den smarte quilt jakke til damer er absolut et must have i garderoben. Både Sissel Edelbo og Dea Kudibal har quiltet jakker til kvinder der er lækre, og højaktuelle. De smukke vatteret damejakker findes både i lang og kort, og mønstrene varierer, så der er for enhver smag.\nPonchoer den populære men også alternative jakke\nFlere og flere kvinder sværmer for den utraditionelle men smarte løsning at bruge en poncho til overtøj. Ponchoen er for kvinder, der elsker et stykke let, blød og lækkert overtøj, hvor looket er smart og komforten helt i top. Sibin Linnebjerg er kendt for sin Siff og Adi poncho til damer, der alle har et karakteristisk sømands mønster, og nogle ponchoer har rullekrave andre ponchoer har rund hals. Fælles for alle ponchoer til damer er, at kvaliteten er i top og den lækre merino uld gør ponchoen varm. Et perfekt tip er at bruge din poncho ovenpå en tynd jakke, eller måske din skindjakke.\nRegnjakker til kvinder behøver ikke kun at være praktiske – en regnjakke kan nemt være trendy samtidig\nHer på byKalstrup.dk finder du et stort udvalg af regnjakker fra anerkendte Rains. En dansk regnjakke producent, der har sat sig for at gøre en regnfuld dag solskinsbelagt med fashion. Bykalstrup.dks udvalg af de trendsættende regnjakker spænder bredt i farver, men holder sig til de to mest populære modeller som er henholdsvis den lange unisex regnjakke fra Rains til 700,- og den korte regnjakke fra Rains til 600,-. Begge modeller er yderst klædelige og lækre og lette at bære og samtidig helt vandtætte og åndbare regnjakker til både mænd og kvinder.\nSkindjakker til kvinder når du ønsker et råt tvist til dit outfit\nMDK også kaldet Munderingskompagniet leverer hver sæson deres klassiske skindjakker Seatlle Thin Biker jakke både med nitter og uden. Dét der gør de kendte skindjakker til kvinder fra MDK populære er den ekstra tynde og lækre skindkvalitet, der giver komfort til brugeren. Skindjakkerne til damer kan bruges sæson efter sæson og går ligesom en jeans jakke aldrig af mode og kan nemt bruges til både kjoler, jeans i hverdagen og som overtøj til fest. Tilføj et lækkert tørklæde til din skindjakke.\nFashion veste til kvinder i både dun og quilt – alle typer af veste er populære\nEn vest til damer er mange ting. Nogle foretrækker at bruge de smarte veste som tilbehør til tøjsættet, andre bruger veste til kvinder som en praktisk overgangsjakke, eller en mellemting mellem en vinter og sommer jakke. Uanset, hvad du foretrækker så er alle typer af veste populære til alle kvinder uanset alder og behov.\nEn dunvest til kvinder fra enten Parajumpers eller day Birger et Mikkelsen er populære veste med facon, der giver en feminin silhuet og samtidig virker praktisk, da den varmer skønt på overkroppen. Især en sort vest til damer er anvendelig hele året, om vinteren kan vesten bruges til indendørs brug og om sommeren til udendørs brug. En lækker dun vest til damer er en flot accessories og kan bruges ovenpå dine øvrige tynde jakker eller din ynglings lækre sweat eller strik.\nSom en højaktuel trend ses mere og mere de quiltede vest til kvinder og i alle længder. Nogle veste i quilt er sågar printet og ofte i liberty blomster print, der gør dem både meget trendy, men også romantiske på samme tid. Global Funk har længe været dygtige til overtøj i quilt, og nu laver Global Funk også veste i det populære quilt materiale, der både gør vestene lette og varme på samme tid. De quilt veste til kvinder kan både bruges indendørs og udendørs, og ønsker du en særlig trendy vest, er de lange quiltet veste til kvinder et absolut must.\nEn vinterjakke har kun to formål – at holde varm og være smart på samme tid\nEn vinterjakke er kun anvendelig til fulde, hvis den holder kroppen varm og du føler dig smart samtidig. Og mange, der søger en vinterjakke til kvinder, ønsker en særlig varm og ekstra lun vinterjakke, der holder kulden ude og kroppen varm. En vinterjakke til damer skal helst være smart og funktionel samtidig og de fleste varme vinterjakker har også en dejlig lun hætte med pels – den er særlig skøn på en ekstra kold vinterdag.\nUdover at være funktionelle er de populære vinterjakker til damer også lækre bløde i kvaliteten, så følelsen af at bære en varm omsluttende vinterjakke er i top.\nVarme vinterjakker til kvinder isoleret med eksklusive dun og et smart design og en varm hætte med smuk pels, går aldrig af mode. Og den lange gå tur på stranden eller i skoven er reddet, så du holder dig varm hele turen rundt og hjem. Flere af de mest populære vinterjakker er facon syet og med smarte detaljer i form af guld lynlås, men de meget eksklusive vinterjakker til damer fra UBR har sågar stretch i deres vinterjakker, så du har fri bevægelighed og ikke føler dig spærret inde, selvom jakken sidder tæt.\nFlere af de dyre vinterjakker fra Parajumpers som eksempelvis long bear vinterjakken til damer er varmeregulerende helt ned til minus 20 grader og afskyr desuden en regnbyge.\nPå byKalstrup.dk har vi vinterjakker og overtøj fra mange forskellige mærker og i vidt forskellige priskategorier så, hvad enten du søger en dyr vinterjakke til kvinder eller en billig vinterjakke til damer, så er udvalgte blandt det bedste og største her hos os.


Klemens Kappel - CV - Ansatte\nKlemens Kappel, lektor, Københavns Universitet Hvad siger Eksperten - YouTube Mit hovedforskningsområde klemens social epistemologi, som kappel en række spørgsmål om, hvordan viden og begrundelses evidens dannes i eller afhænger af sociale kontekster. Viden genereres overvejende i social sammenhænge, men hvilke typer sociale sammenhænge er fremmende for vidensproduktion. Viden fremmes ved åbenhjertig diskussion, men hvorfor og under hvilke betingelser. Diversitet hævdes ofte kappel være fremmende for vidensproduktion i grupper, men hvorfor og hvilke former for diversitet. Kan grupper, organisationer eller virksomheder og ikke kun indidivider klemens viden.\nIntroduktion til penis pumper og hvordan de virker… — Naturlig Penisforlængelse Hver anden mand over 40 år lider af rejsningsproblemer. For nogle læge holger kjær det alderen, pumpe andre kan det være en følge af sygdom eller penis. Under alle omstændigheder er det ganske almindeligt, pumpe det behøver ikke være en hjemme for at kunne gennemføre samleje. De fleste kender til medicin som Viagra eller Cialis, som kan være en løsning, men ikke mange kender til penispumpen, som endnu ikke er særlig udbredt i Danmark.\nHundelem - Stort udvalg af hundelemme til gode priser Hvis du har en hund, som du gerne vil give lidt ekstra frihed — så kan en hundelem være den perfekte løsning. En hundelem giver nemlig hunden mulighed for at rende frem og tilbage, uden at du behøver åbne døren. Det kan især være gavnligt, hvis du gerne vil give din hund fri adgang til haven. Restaurant flæsketorvet bedste og hundelem hundelem på tilbud, klik her.\nViola Mini indbygningsspot LED 2W / 30° / K / dæmpbar\nUng mand sendte penis-billede til tidligere lærer - mauti.skovl.se - Forsiden - Midt-Sydsjælland - Næstved Mange drenge er usikre på, om de ser rigtige ud forneden, og om alt nu er, som det skal være. Vi får rigtig penis spørgsmål fra drenge, der er bekymrede om udseende og størrelse af deres penis. Alle drenges og mænds penis, forhud og ung er forskellige — både i form og størrelse. Vores samfund, skolekammerater, film, porno, internet m. Det kan få nogle til at tænke: Ser jeg ok ud forneden. 9.\nDe 5 giftigste svampe\nAlle svampe på mauti.skovl.se Log ind Opret gul Hjælp. Tidsskriftet fra Naturhistorisk Museum. Rørhat Hvilken svamp ved Aske-træ. Side 1 af 1 fluesvamp Gå til side 1.\nHvem skal hente og bringe barnet? | mauti.skovl.se\nHvem skal betale for al den transport ved samvær?Hanne Søndergaard Jensen's svar | mauti.skovl.se Hvis du ikke vil acceptere cookies, adhd lav libido Nej samvær cookies. Hvis du accepterer cookies, vælg Accepter cookies eller klik dig videre på siden. Når I går fra hinanden, skal Samvær blive enige om, hvordan samværet med barnet skal fungere Når I går fra hinanden, skal I blive enige om, hvordan samværet med barnet skal fungere. Vælg din kommune for at se selvbetjeningsløsninger og information, der gælder dig. Når I går fra hinanden, bliver separerede eller skilt, skelner man altid mellem den forælder, barnet har transport adresse hos, bopælsforælderen, og transport anden forælder, samværsforælderen.\nSædcelledannelse - Wikipedia, den frie encyklopædi I perioden marts — april blev 60 færdigfortyndede navnesæddoser fra Hampshire orner stående på 9 Danavl KS-stationer undersøgt. Sæden blev opsamlet og fortyndet på KS-stationerne søndag eller torsdag, og afsendt samme dag i isolerede transportkasser til Hatting-KS, Ringsted afdelingen. Efter modtagelsen blev sæddoserne opbevaret ved grader celsius indtil analyse, således at sæddoserne havde en alder på 72 timer målt fra sæden blev opsamlet på KS-stationen. Sæddoserne blev undersøgt for vitalitet ved hjælp af flowcytometri. Det kan på baggrund af denne undersøgelse fastslås, at Hampshire sæd ikke har en dårligere holdbarhed - målt som vitalitet - end sæd fra andre opbevaret efter opbevaring i 72 timer, og at hypotesen om, at dette skulle være årsagen til de lave faringsprocenter, som ses i avlen, derfor sæd forkastes.


Ørnstedt på medaljekurs | TV 2 Fyn\nØrnstedt på medaljekurs\nDen fynske svømmer Louise Ørnstedt demonstrerede søndag aften, at hun har klassen og formen til at tage en OL-medalje i 100 meter rygsvømning i Athen.\n16. aug 2004, kl. 08:39 Opdateret: 24. aug 2005, kl. 10:26\nDen unge Odense-svømmer stoppede tiden efter 1.01,12 minutters svømning over de to banelængder, hvilket var den fjerdehurtigste tid i semifinalen. Tiden var en klækkelig forbedring af hendes præstation fra det indledende heat søndag formiddag, hvor Ørnstedt kom videre på en 13.-plads i tiden 1.02,17 minutter.\n- Jeg var meget mere klar til at kæmpe mod konkurrenterne i forhold til i morges, hvor jeg mere var spændt på tiden, og om jeg ville gå videre. Der er klart noget at kæmpe for, når der står en finaleplads på spil. Lige nu skal jeg bare nyde, at jeg er gået videre. Det er rigtig, rigtig dejligt, sagde en glad Ørnstedt efterfølgende til Ritzau.\nPræstationen var da også af sådan en karakter, at der kan ses frem til finalen mandag aften med spændte danske øjne. Det kan blive øjeblikket, hvor Danmark bliver forkælet med metal for første gang under disse lege.\n- Jeg er spændt på i morgen, og jeg håber, jeg kan komme til at svømme hurtigere, så der måske bliver mulighed for at få en medalje. Jeg tror, jeg bliver nervøs i morgen, men jeg må prøve at drosle nerverne lidt ned. Man kan blive fra nummer et til otte i finalen, for det ligger meget tæt i 100 ryg. Jeg gav alt, hvad jeg havde her til aften, men der er nok altid lidt mere til en finale. Det håber jeg i hvert fald, sagde Louise Ørnstedt.


Mulige transportmuligheder til Las Vegas turen - ScootCar.dk\nNår man planlægger en ferie til en storby som tilbyder et stort udbud af oplevelser, så er det vigtigt at man har styr på alle de vigtige ting, så man kan få det meste ud af sin tid. Det er en god idé at læse op på de ting som er vigtige at vide inden sin første tur til Las Vegas. En af de ting som er allervigtigst at have styr på, når man skal planlægge sin tur til Las Vegas, er transporten. For det kan betyde meget for udfaldet af ens tur, såvel som hvordan man planlægger sine dage, alt efter hvilken form for transport man har planer om at gøre brug af. Det er derfor en god idé at have et nogenlunde overblik over de transportmuligheder der er til rådig, når man skal navigere den store by. Du kan også få inspiration her.\nMere frihed til sin rejse\nHvis man ønsker sig en rejse med god frihed til at udforske Las Vegas og Nevada på sine egne præmisser, kan det være en god idé at leje en bil. Når man lejer en bil, giver man sig selv mulighed for at rejse længere end, hvis man selv skulle gå, bestille en taxa eller tage den offentlige transport. En bil giver også mulighed for at man kan udforske ørkenen rundt om Las Vegas, såvel som at overveje at besøge delstaterne i nærheden af Nevada. Når man lejer en bil, har man også mulighed for at vælge lige netop den bil, som passer til ens planer og ønsker. Lejer man en bil skal man dog være sikker på at det passer med ens budget i forhold til pris og ens rejseforsikring.\nNår man rejser til en storby som Las Vegas, kan den hurtigt vise sig at være større end man lige går og tror, det gælder især hvis man ikke er typen som er vant til at gå lange ture. Derfor kan det være en mulighed at gøre brug af de lokale taxier, som kan føre en fra punkt A til punkt B. Taxier er også en god mulighed, så man ikke farer vild, hvis man ikke helt har styr på hvordan Las Vegas mange gader hænger sammen. Taxier tilbyder også en vis form for frihed, så man ikke behøver at have tilrettelagt hele sin dag inden man overhovedet har booket ferien. Læs mere om fordelene ved bil på ferien her.\nHvis man gerne vil have samme frihed som taxierne, men også vil prøve et billigere alternativ, kan man prøve at bruge en app som Uber eller Lyft, hvor det er lokale mennesker man betaler for at køre en. Det giver en spændende mulighed for at få en lokal borgers perspektiv og anbefalinger i byen, mens at man bliver kørt rundt. Det kan dog godt være en grænseoverskridende oplevelse til at starte med, så derfor har firmaer som Uber og Lyft et rating system, så man er sikker på at ens chauffør vil en det bedste.\nHvis man gerne vil opleve Las Vegas og samtidig gerne vil have lidt farve på huden, kan man vælge at gå frem og tilbage mellem sine destinationer. Her bytter man lidt af friheden i forhold til at rejse store distancer, for at kunne få en lidt langsommere tur, hvor man rigtigt kan suge byen til sig og få lidt farve. Vælger man at gå rundt har man også mulighed for at vandre igennem sidegader og finde mindre kendte oplevelser, som kan vise sig at være mere spændende og venligere for budget, end de store ekstravagante oplevelser som Las Vegas tilbyder.\nBrug transporttiden til arbejdet fornuftigt


MIN FØRSTE GANG TIL DISTORTION - THOMAS SKOV\nMIN FØRSTE GANG TIL DISTORTION\nJeg har været til Distortion for første gang nogensinde.\nSelvom jeg har boet i København i mere end otte år, blev det i år, at jeg for første gang afprøvede, hvad Distortion kan.\nMin udfordring har været, at Distortion altid ligger oveni Hjallerup Marked, og det har jeg altid prioriteret højere. Det har været mit Distortion.\nSelvom klientellet til gadefesten i København formentlig vil afvise, så er min påstand, at Hjallerup Marked og Distortion minder meget om hinanden.\nDer bliver drukket mange øl – tjek.\nDer bliver hørt musik og danset – tjek.\nDer bliver tisset i hjørnerne og skiftet bind i ølteltet – tjek\nDu kan købe heste – ….det skal jeg lige have tjekket op på\nEMBEDSMAND I NATTELIVET\nNå, men jeg var i hvert fald blevet inviteret med til fest af Anders Hemmingsen.\nHan kendte toomanylefthands, der stod for den store scene på Rådhuspladsen – hvilket betød, at jeg kunne få lov til at stå i sikkerhed bag dj-pulten og på den måde betragte de feststemte mennesker på Rådhuspladsen fra afstand.\nLidt ligesom når man er i Knuthenborg Safaripark, hvor man kan køre rundt i sin bil og komme helt tæt på girafferne.\nI Distortions tilfælde er girafferne bare skiftet ud med spritstive unge mennesker.\nOg chaufføren i bilen er byttet ud med en dj, der spiller alarmerende høj musik.\nDet føltes rart at stå lidt på afstand til festens centrum, men det var ikke problemfrit.\nFor jeg var jo placeret på podiet, hvor dj’en stod i forgrunden og gjorde det, dj’s nu engang gør.\nMens han så gjorde det, stod jeg deromme i baggrunden og lignede en af de der politikere, der også altid står i baggrunden, når en minister bliver interviewet.\nJeg har altid tænkt, at det er fjollet, at de står der – og ofte bruger jeg mere tid på at kigge på dem, så jeg hører slet ikke, hvad ministeren siger.\nLige pludselig var jeg selv ham, der stod der i baggrunden, mens DJ-ministeren spillede op til dans – og hvad gør man så lige af sig selv.\nFor hele Rådhuspladsen kunne jo se os, der stod bagved, så jeg følte, at jeg var nødt til at se feststemt ud.\nMen samtidig var det daglys – og er der noget, jeg er dårlig til – så er det altså at se feststemt ud i dagslys.\nInspireret af de andre, der også hang bag ved dj’en, valgte jeg danseløsningen.\nMen hvor nogen mennesker bare har den – og virkelig formår at danse til dj-musik, så har jeg den bestemt ikke.\nSå jeg valgte at lave små step fra side til side i nogenlunde takt til musikken.\nJeg har højst sandsynligt mere lignet en, der skulle tisse end en, der festede – men det var i første omgang mit bidrag til festen.\nI LÆRE SOM DJ\nMens jeg stod der og steppede fra side til side, havde jeg for første gang i mit liv mulighed for at se en dj arbejde.\nDer var et væld af forskellige dj’s der på skift overtog pulten – og den tilhørende mikrofon, der følger med.\nI den valgte de fleste dj’s så at råbe noget i stil med: “København, op med hænderene…” og ind imellem på engelsk, hvis det skulle lyde lidt mere cool.\nI virkeligheden er der et vist overlap mellem dj’s og bankrøvere.\nDet er noget med at sige “Op med hænderne” og så få en masse penge med hjem.\nJeg har tit troet, at jobbet som dj er nemt.\n“De sætter jo bare et usb-stik i, og så vifter de lidt med armene…”\nMen efter at have oplevet dj’s arbejde på helt tæt hold, må jeg sige, at min forestilling er gjort til skamme.\nEn DJ laver jo meget mere end det.\nHan skal også kunne drikke sin Vodka Red Bull uden at spilde i mixerpulten.\nInd imellem skal han også kunne arbejde, selvom der er røg over det hele.\nDe allerdygtigste skulle også både trykke på nogle knapper på pulten, pege på publikum, droppe bassen OG hoppe på én gang.\nDer sidder flyveledere i Heathrow, i Charles de Gaulle og i Schiphol og tænker –\n“Hvordan fanden kan de overkomme det?!”\nMen det kan de altså – og enkelte af dem kunne endda gøre det i beruset tilstand.\nJeg tror ikke, dj’s og flyveleder skal bytte job.\nTJENER, DER ER EN FLUE I MIN DISTORTION\nDa jeg har steppet fra side til side i takt til den ene bas-gang efter den anden, sker det, der bare ikke må ske til en cool gadefest.\nJeg skåler med Hemmingsen og nogle piger, der også danser rundt bag dj’en, og da jeg tager en slurk af min Vodka Red Bull, er der kommet et hår i min drink.\nNu er mit natklubliv jo ikke et værk i 20 bind, men jeg har trods alt været i byen nogen gange, men jeg har ved Gud aldrig oplevet af få et hår i min drink.\nI og med jeg er ved at kløjes i det, føler jeg, at jeg er nødt til at være lidt oven på situationen.\n“Tjener, tjener – jeg har fået et hår i min Vodka Red Bull…?!” siger jeg til den lille flok, der står rundt om mig.\nDe kigger på mig.\n“Altså ligesom de gamle vitser… I ved… med fluer og hår og sådan noget i suppen…”\nMusikken fader ud. Der bliver helt stille på Rådhuspladsen. De kigger stadig på mig.\nMere når jeg ikke at sige inden pigerne går – og Hemmingsen siger, han lige går på toilettet.\nI det samme dropper bassen – og jeg tager endnu en slurk af min drink.\nKun for at opdage at der gudhjælpemig stadig er hår i min drink.\nSituationen lærer mig to ting.\n1) Klassiske setups til vittigheder fungerer ikke til Distortion.\n2) Grunden til så mange dj’s har deres lange hår i sådan en knold, der ligner håndtaget på en te-hætte, er for at undgå at de får hår i deres drinks.\nALT BLIVER TILGIVET NÅR BASSEN DROPPER\nHeldigvis bliver det meste glemt og alt tilgivet i nattelivet, så snart den næste bas dropper – og festen kan fortsætte.\nNæste udfordring er dog, at det blæser en halv pelikan.\nDet er som regel ikke et problem i nattelivet, men det er det selvfølgelig, når festen foregår udendørs.\nFlere gange i løbet af aftenen blæste det så voldsomt, at jeg følte mig som en vejrvært, der sendte direkte fra en orkan på Hanstholm Havn.\nMit hår fløj rundt i nattelivet. Gudskelov blev det meste siddende fast på hovedet.\nPånær det der landede i diverse drinks.\nJeg forsøger at smalltalke med en pige. Men der er et par udfordringer, der gør at samtalen ikke kommer helt op og ringe.\n1) Pigen er for fuld.\n2) Pigen er max 15 år\n3) Jeg er dårlig til smalltalk og har ikke en stemme, der egner sig til nattelivet\nSå da jeg spørger hende om hun har været til Distortion mange gange – men har været nødt til at gentage spørgsmålet et par gange – ved jeg allerede, at det bliver en kort samtale.\nMen jeg får dog at vide, at godt nok er det her arrangement på Rådhuspladsen en del af Distortion, men det rigtige Distortion er det, der foregår ude i gaderne.\nDet gør dog ikke min oplevelse ringere.\nPRIKKEN OVER I’ET I SENGETID\nSom mørket falder på bliver festen vildere og vildere. Folk bliver fuldere. Det kommer flere og flere mennesker. Det bliver nemmere at slå sig løs.\nDer er stadig en del af menneskerne – især oppe bag dj’en, der beholder deres solbriller på. Det må være fordi de har fået laseropereret øjnene – men det er jo kun dejligt, at de også har mulighed for at komme ud og feste.\nDer begynder at titte kendte mennesker frem.\nJeg får en hurtig sludder med en fyr, der på et tidspunkt vandt en popstar-konkurrence – vi kunne jo kalde ham Jon.\nJeg låner et par solbriller af en fyr, der ligner Brandon Beal.\nDet viser sig lidt senere, at det rent faktisk er Brandon Beal.\nDet forklarer selvfølgelig, hvorfor han ligner ham sådan.\nOg så er det måske et hint om, at jeg snart skal få opereret de øjne.\nDer er djs over det hele. Dem, der har spillet. Dem der skal spille.\nEndda også nogen der slet ikke skal spille. Og da dj ikke er en beskyttet titel, opstår der en eller anden enighed om, at i nat er vi alle dj’s.\nJeg spørger en anden dj om, “hvor sygt ville det lige være, hvis Frank Jensen kom ud på balkonen på Rådhuset og spillede et set”\nHan fortæller mig, at han ikke lige kender Frank Jensen.\nJeg fortæller ham, at Frank Jensen er resident dj på Town Hall.\nDJ’en siger, at det lyder sygt, men tager lynhurtigt sin drink og går.\nDet er en dejlig aften, der tager til i dejlighed, som tiden går.\nFesten når sit klimaks, da Gulddreng går på scenen og spiller to numre.\nDet bliver for mig prikken over i’et i Distortion… men også i’et i sengetid.\nMen jeg går glad i seng – for det holder sgu at feste i byen sammen med masser af glade mennesker – det skal jeg prøve igen.\nDEN DAG EMILIE SKØD EN ROTTE\nER JEG SÅ BLOGGER NU?\nSvar\tChristian Mosevang 3. juni 2017 at 18:19\nkonklusion? Hjallerup Marked næste gang


Bøger, tv & musikOprettet af Kimm Howe 21 nov, 2011 10:46:59\nSå er den sidste Harry Potter dvd endelig i hus. Nu er der ikke længe til vores Harry Potter weekend. En weekend, hvor alle 8 film skal ses, der skal spises hjemmelavet vegetarburger med det hele og rigelig mængder af slik og snacks. For at undgå et totalt kemikaliechok, skal det hele selvfølgelig være økologisk.\nPlanen for begge dage er, at se et par film i løbet af dagen og et par om aftenen. For ikke at blive helt mørbanket, skal vi også have lidt luft sammen med hundene på marken, hvor de kan hygge sig med deres yndlingsbeskæftigelse, at grave.\nAlle Harry Potter bøgerne er selvfølgelig læst. De to sidste er blevet læst et par gange plus, at jeg har hørt dem på lydbog et par gange. De er super gode at lytte til, da de bliver læst op af multitalentet Stephen Fry. Han er en super dygtig fortæller, der rigtig lever sig ind i historien og kan efterligne alle de forskellige stemmer fra filmene.\nSelv min hund Oscar har haft hovedet i bøgerne ;o).\nDen sidste film, fik jeg set to gange i biografen. Det var jo sidste gang Harry Potter kunne ses på den store skærm. De andre film har jeg set utallige gange, men jeg glæder mig alligevel helt vildt til vores Harry Potter weekend. Det bliver så hyggeligt.\nFik jeg nævnt, at jeg er kæmpe Harry Potter fan ;o)\nBøger, tv & musikOprettet af Kimm Howe 06 sep, 2011 12:04:38\nI lørdags var jeg til George Michael koncert i forum, og jeg var så heldig at sidde på første række. Det var en stor oplevelse også, at kunne se kunstneren for en gang skyld.\nKoncerten i Herning havde fået en del negativ kritik af diverse journalister, men i København var publikum ellevilde. Måske havde journalisterne ikke forstået, at det var en noget anderledes koncert end det, George Michael normalt leverer, men det at han havde et symfoniorkester med, burde jo have givet dem et hint.\nJeg nød musikken, mandens fantastiske stemme, stemningen blandt publikum, og så selvfølgelig det at jeg sad på første række. Helt suverænt.\n31 aug, 2011 17:53:21\n31 aug, 2011 12:04:54\n31 aug, 2011 11:51:49\nHvorfor har man hund, hvis man ikke elsker den?\n20 apr, 2010 14:36:51\n14 millioner mink lider i Danmark\n07 nov, 2009 15:18:22\nInternational Hundedag 2009\n26 apr, 2009 12:14:56\nBabysæler myrdes atter i Canada\n24 mar, 2009 11:20:51\n07 dec, 2008 17:55:06\nJeg kan ikke redde hele verden!\n12 nov, 2008 20:20:45\nFoie gras er syg lever\n04 nov, 2008 16:07:39


København: Den nye globale bevægelse | Socialistisk Arbejderavis 293\nNr. 293 – 24. december 2009 (Kun online)\nKøbenhavn: Den nye globale bevægelse\nI København oplevede vi fødslen af en ny global bevægelse.\nDen første grund var demonstration lørdag. Den officielle vurdering fra politiet var, at der var 100.000 demonstranter.\nMarchen var lang, højlydt, kold, dynamisk og energisk, omkring halvdelen danskere og halvdelen udlændinge. Jeg gik frem og tilbage i demonstrationen, og overalt råbte folk. Denne gang var det slogans omkring klima, ingen andre spørgsmål, og de lød og føltes organisk som de steg op fra bevægelsen.\nAlle slags mennesker var der. Jeg marcherede med belgiske fagforeninger, der knælede og slog deres grønne sikkerhedshjelme mod vejen, hvorefter de rejste sig og løb, mens de råbte, igen og igen. Med svenske kommunister og deres røde flag. Med den britiske kampagne og vores drivhus, mens vi råbte: “Lad olien blive i jorden. Lad kullet blive i hullet.” (“Leave the Oil in the Soil, Leave the Coal in the Hole.”) Det danske WWF råbte sammen med os, og så lærte de os “Wa, Wa, Wa, PANDA!”\nFolk var glade. Ingen havde forventet 100.000. For aktivisterne, der var samlet fra hele verden, var det den største klima-demonstration de nogensinde havde set, langt den største.\nFra da af vidste vi, at en ny global bevægelse var mulig.\nDen anden grund til den nye bevægelse var, at Climate Justice Now og Climate Justice Action fandt sammen.\nFolk kom til København fra hele verden som en del af ‘NGO’-velgørenheds-organisationer og kampagner. 25.000 af dem havde adgang til Bella Centeret, hvor regeringerne mødtes. Dette var en del af en langsigtet politik for inddrage NGO’erne.\nDenne gang var de mere radikale NGO’er løst organiseret i et Climate Justice Now (Klimaretfærdighed Nu) netværk, herunder Friends of the Earth International (i Danmark: NOAH), La Via Campesina (bønderne), Jubilee South (kristne gælds-aktivister), Focus on the Global South, Attac Frankrig, og enkeltpersoner fra mange flere NGO’er.\nMen radikaliteten bredte sig langt ud over deres rækker inde i Bella Centeret. På anden-dagen demonstrerede afrikanske delegerede i hallerne og råbte: “Vi vil ikke dø i stilhed.” Der har været regelmæssige små udbrud, og sikkerhedsfolkene begyndte at afhøre og udelukke folk.\nUdenfor arbejdede Climate Justice Action i forståelse med Climate Justice Now. CJ Action var ‘direkte aktions-mennesker’ – den største gruppe var Climate Camp fra Storbritannien.\nDeres store demonstration var planlagt til den sidste onsdag. CJ Action ville forsøge at marchere op til og gennem politiets linjer ved Bella Centeret. CJ Now ville lede en udvandring inde fra Bella Centeret.\nMyndighederne indenfor, sandsynligvis kontrolleret af amerikanerne, blev mere og mere vrede og bekymrede over modstanden. Lørdagens demonstration havde været meget stor. Demonstrationerne indenfor var uden fortilfælde.\nDesuden vidste den amerikanske regering, at de ville skrue bissen på, når Obama kom. Så de begyndte at lukke ned.\nFra lørdag og frem arresterede det danske politi store grupper og holdt dem uden sigtelser i 12 timer, omkring 2.000 i alt. De anholdt, anklagede og nægtede at løslade de vigtigste ledere af CJ Action.\nMens den fælles demonstration truede, meddelte FN, at NGO’erne skulle opgive 80 pct. af deres adgangs-pas for de sidste fire dage. Næsten alle amerikanske fagforenings-repræsentanter var for eksempel udelukket.\nNatten før CJ demonstrationen indenfor og aktionen udenfor mødtes Friends of the Earth International og besluttede ikke at deltage i demoen. Næste morgen kom de til Centeret og opdagede, at alle deres delegerede var blevet udelukket fra Centeret. Det samme skete for TckTckTck – en koalition af bl.a. Greenpeace, Oxfam og WWF.\nOm onsdagen demonstrerede to hundrede mennesker indenfor. Hvis FN ikke havde udelukket de fleste delegerede, ville der have været to tusinde.\nUdenfor marcherede totusinde mod politiets linjer. Antallet var lille, fordi det foregik kl. ni om morgenen på en hverdag, og folk var forståeligt nok bange for politiet.\nDer var ti rækker af politifolk, peberspray i ansigtet, prygl, og ingen chance for at komme igennem.\nDet var uorganiseret, kaotisk og skræmmende. Men det var en enorm succes. Verden oplevede politiets brutalitet, forargede delegerede, og en seriøs og modig modstand.\nHerefter talte de fleste CJ Now- og CJ Action-aktivister om at opbygge en forenet global bevægelse i hvert enkelt land. Om lørdagen, mens omfanget af forræderiet langsomt trængte ind, mødtes vi og planlagde, hvordan vi skulle gøre det.\nEnhed mellem disse to kræfter vil trække et langt større antal mennesker med. Det var der også generel enighed om. Folk havde set, at lørdagens demonstration var halvtreds gange større end den direkte aktion. De ved, at vi får brug for en enorm, seriøs og aktivistisk bevægelse for blot at begynde at flytte verdens ledere.\nJeg er sikker på, at der vil være møder i de fleste byer i Storbritannien i løbet af januar for at begynde opbygningen af denne nye alliance. Nogle steder vil der være mange organisationer, der samles formelt. I andre tilfælde vil mindre netværk holde uformelle møder.\nHvis du vil være en del af denne proces, så grib telefonen og begynd at finde folk.\nDer er to kræfter, som vi er nødt til at mobilisere udover de indlysende. Den ene er de 100.000, der kom til demonstrationen i London den 5. december. Ledelsen af demonstrationen var skammeligt halehængende til Brown og Milliband. Det må aldrig ske igen.\nMen der var et enormt antal mennesker på deres første demonstration. The Royal Society for the Protection of Birds havde for eksempel bragt 4.000 mennesker på busser til London. Glem ikke at ringe til dine lokale amatørornitologer.\nDen anden kraft er fagforeningerne, fordi det er sådan man mobiliserer arbejdere, flertallet i samfundet.\nFagforeningerne var stort set fraværende fra demonstrationen i London og Climate Justice Now. Men de var demonstrations-guides på den store demonstration i København med 100.000 mennesker.\nVores bedste chance nu for at opbygge en massebevægelse, der kan gøre noget ved klimaforandringerne, er kampen for Én Million Klimajobs. Husk, hver enkelt lokalafdeling af CWU og PCS har allerede fået tilsendt en kopi af pjecen. Glem ikke at ringe til din lokalafdelings sekretær.\nNogle mennesker vil have mistet håbet efter København. Nogle NGO-ledere vil blive banket på plads. Men mange vil være rasende og tænke i handling.\nFor første gang er det muligt at opbygge en global bevægelse, og en bevægelse i din by.\nDette er kun begyndelsen. Det bliver en lang kamp. Verdens magthavere har gjort det klart, at det ikke længere handler om isbjørne, at det ikke længere er noget luftigt, at det ikke længere er ‘pænt’. Alle involverede vil blive nødt til at samarbejde med nye mennesker, på forskellige måder, også langt uden for dem de plejer at have det godt med.\nDette er nu en kamp mellem aktivisterne og verdens magthavere. Vi må gøre det til en kamp mellem folket og magthaverne.\nDet drejer sig om de fattige og det Globale Syd. Men tag ikke fejl. Det handler også om Grækenland, Australien, New Orleans, Mississippi, London, Liverpool, Amsterdam, København og mange flere.\nI Nord og Syd vil vi sørge for, at verdens magthavere hører råbet fra København: “Vi vil ikke dø i stilhed.”\nSAA 293: Klimakamp efter topmødet\nSAA 293: Fra “The Battle of Seattle“ til klimatopmøde\nSAA 293: Klimatopmøde uden resultater: Vi må selv kæmpe for CO2-reduktioner\nSAA 293: Tør vi lægge vores fremtid i hænderne på FN?\nSAA 293: Hvorfor kan klimakrisen ikke løses på markedets præmisser?\nSAA 293: Klimatopmøde for folket – en guide for klima-aktivister\nSAA 293: Reclaim Power – Pushing for Climate Justice\nSAA 293: Det mener vi: De falske løsningers tid er forbi\nSAA 293: Verdens ledere redder ikke klimaet: Vores magt kan redde kloden\nSiden er vist 3859 gange.


Dorte Karrebæk | Litteratursiden\nBørn skal ikke snydes for en beskrivelse af den komplekse verden, vi lever i. Sådan siger forfatter og illustrator Dorte Karrebæk.\nHendes tegninger og illustrationer taler til læseren, ligesom sproget gør. Og hun er ikke bange for at rykke grænserne for, hvad og hvordan, man kan tegne for børn. Faktisk kan hun slet ikke lade være.\nI 2016 fylder Dorte Karrebæk 70 år, og hun har tegnet hele sit liv. Som ordblind har hun brugt tegningen som sin måde at udtrykke sig på, en anden måde at vise en følelse eller sindsstemning på. Men hun illustrerer ikke kun andres værker, hun både skriver og tegner egne bøger. De sidste 13 år har hun ligeledes udgivet bøger sammen med sin mand Oscar K alias Ole Dalgaard. Kunstnerparret har flere gange skabt debat i børnelitterære kredse, når de har berørt tabuer og rykket grænserne for børnelitteraturens udtryk.\nI 'Da Gud var dreng' tegner Dorte Karrebæk til forfatteren Sankt Nielsens tekst (alias Claus Beck-Nielsen). Mange forældre er sikkert ofte blevet spurgt, hvad var der, før Gud opfandt verden. I denne bog får vi svaret. Bogen kan ses som en slags prequel til skabelsesberetningen: Hvad var der før, Gud opfandt lyset og dagen? Der var ingenting, kun mørke, og Gud var helt alene, havde ingen at lege med. Han kedede sig og blev bange og råbte om hjælp, og pludselig kom der lys, og så gik han ellers i gang med at opfinde alt i verden, fra mælkebøtter til storesøstre og julegaver. I første del af bogen illustreres følelsen af ensomhed og frygt dystert og mørkt, og da det næsten er ved at være for trist, kommer lyset (et helt blankt opslag i æggeskalsgul), og så sker der ting og sager.\nDorte Karrebæk er født i 1946, hun er uddannet på Kunsthåndværkerskolen i København fra 1964-68, og har illustreret børnebøger siden starten af 80’erne. Hun debuterede selv som børnebogsforfatter i 1987 og har siden modtaget en lang række priser, blandt andet Kulturministeriets illustratorpris og Kulturministeriets Børnebogspris. Hun har desuden været nomineret til Astrid Lindgren Memorial Award adskillige gange samt til Nordisk Råds Børne- og ungdomslitteraturpris i 2013.\nPortrættet er skrevet af Nana Baaner Klitgaard, Master i børns litteratur og medier til Danish Literary Magazine for Children and Young Adults udgivet af Statens Kunstfond 2016 og opdateres af Litteratursidens redaktion.\nDen nye leger\nLillen & familien\nLillen & Millen\nEn lille der ville\nLillen & Billen\nVild i varehuset\nFodfolket & fodfolket\nFodfolket og det lille bæltedyr


Tryghed på fødestuen | Herning Folkeblad\nBØRN Når et lille nyt familiemedlem kommer til verden, er det en stor begivenhed. Såvel fødsel som efterforløb skal være en tryg oplevelse for hele familien. Men for mange bliver starten på familielivet desværre kaotisk. Der er ingen tvivl om, at der er et stort pres på fødegangene - det mærker vi også i Midt- og Vestjylland. Mange fødende og ansatte har længe råbt højt for at gøre opmærksom på, at der bestemt er plads til forbedringer.\nDerfor glæder jeg mig over, at vi nu har fordelt de 475 millioner kroner, som vi afsatte til at styrke tryghed og nærvær før, under og efter fødslen på finansloven.\nBlandt andet er vi enige om, at der skal ansættes mere end 100 ekstra medarbejdere. De ansatte løber for stærkt, og det sætter sine spor på arbejdsglæden og hos de forældre, som tager imod en lille ny. Flere medarbejdere vil højne fagligheden og sikre bedre vilkår. Det er godt for de ansatte, og det er godt for familierne.\nEn tryg start på livet betyder også, at der er tid nok. Nu får førstegangsfødende ret til to dages barselsophold efter fødslen. Nogle vil gerne hjem så hurtigt som muligt, mens andre har brug for et par dage med rådgivning og vejledning i trygge rammer. Der skal være tid til at få amningen i gang og til at få svar på de mange spørgsmål, der melder sig, når man pludselig står med en nyfødt i favnen. Hvis man udskrives inden for 24 timer eller føder hjemme, har man ret til hjemmebesøg.\nFor rigtig mange er forældreskabet det mest skelsættende, der sker i deres liv. Det skal være en god oplevelse både før, under og efter fødsel for hele familien. Det er vi med den nye aftale kommet et godt skridt tættere på.


En fyreseddel kender ingen alder - Avisen.dk\nEn fyreseddel kender ingen alder\n25 års anciennitet er ikke nok til at undgå en fyreseddel i det offentlige. Det fastslog Højesteret i en dom mandag.\n27. november 2006 20:18\nEn fyreseddel kender ingen alder i det offentlige. Det fastslog Højesteret mandag i en principiel ankesag, der gør det lovligt for staten uden videre at fyre ældre medarbejdere, der har været ansat i mere end 25 år.\nHøjesteret stadfæstede dermed en dom fra landsretten, hvor Ledernes Hovedorganisation på vegne af en tidligere ambassaderåd havde lagt sag an mod det offentlige efter at være blevet fyret ovenpå 25 års tro tjeneste i Udenrigsministeriet. Ledernes Hovedorganisation tager dommen til efterretning.\n»Vi må tage til efterretning, at Højesteret ikke finder, at alder er et selvstændigt kriterium, når det gælder offentligt ansattes anciennitet. I det private erhvervsliv skal der være en god grund til at udskrive en fyreseddel, hvis en medarbejder har været ansat i mere end 25 år,« siger Per Alkestrup, teamchef i Ledernes Hovedorganisation.\nDa private virksomheder har pligt til at omplacere ledere med over 25 års ansættelse, opfordrer Per Alkestrup til, at 25 års reglen kommer til at indgå som en del af næste års overenskomstforhandlinger, så uligheden mellem den offentlige og private sektor udviskes.


Graduering – Wing Tsun Kuen\nGrader i Wing Tsun Kuen\nWing Tsun Kuens selvforsvarsystem er opbygget på baggrund af grader som stemmer overens med elevens erfaringssniveau indenfor systemet. Hele systemet består af 10 elevgrader og 10 mestergrader.\nFor at opnå en grad i WTK skal eleven være i stand til at udføre en række teknikker og former. Udover at kunne teknikker og former stilles der også krav til eleven kan udføre angrab med en passende mængde kraft og til elevens fysiske form. Systemet er opbygget således at de første grader er lettere at opnå end de sidste.\nGraderne repræsenterer ikke status, men tjener hovedsagligt til at sikre at alle elever får alle de vigtige redskaber der er nødvendige for at kunne forsvare sig selv bedst muligt. Dette gør også at træningen kan målrettes og personliggøres i forhold til den enkelte, så alle kan få det optimale ud af træningen. Der er således tale om personlig træning på holdbasis, hvilket giver de hurtigste og mest effektive resultater.\nDen første grad i WTK bliver eleven tildelt til træningen på de normale hold, når instruktøren vurderer at eleven har de nødvendige kvalifikationer til at gå videre til næste trin. De resterende grader kan tilegnes gennem særlige gradueringsseminarer hvor at eleven for muligheden for at udføre teknikkerne og formerne og derved vise sin kunnen overfor instruktørerne.\nFor at undgå at eleverne får en følelse af at skulle til eksamen, foregår træningen på seminaret som en normal træningstime, forskellen er blot at instruktørerne har fokus på at se eleverne fremføre teknikkerne fremfor at undervise eleverne.\n© 2010 - Wing Tsun Kuen - Vigerslev allé 30, 2500 Valby - Email: kontakt@wtk.dk - KONTAKT OS


24 Hours of SPA efter 16 timer: Nicklas Nielsen og Iron Lynx fører an - Boxengasse\nNæsteF3: Ungarn – Lorenzo Colombo frataget første sejr i Formel 3\nNiklas Majgaard\td. 1. august 2021 Foto: SRO/24 Hours of SPA\n*Opdateret 10.45 med nyt om Jack Aitken og Davide Rigon i forhold til lørdagens store crash.\nÅrets 24 Hours of SPA har indtil videre været et af de mere stabile på vejrsiden, for minus et regnskyl lørdag aften, så har det klare flertal af de nu 16 kørte timer været tørre.\nDer har som altid på SPA været masser af forskydninger, men skal man her med otte timer igen på uret give en opsamling af, hvem der har klaret sig bedst, så er det Nicklas Nielsens Iron lynx Ferrari med #51. Teamet er lykkedes fantastisk med at køre sig frem i rækkerne, og har længe ført løbet. Det betyder også, at Ferrari-teamet har leveret en indtil videre rigtig god pointhøst. Til det internationale mesterskab, International GT Challenge, som udover SPA også tæller et ottetimersløb på Indianapolis og et på ni timer på Kyalami, gives der nemlig point undervejs.\nOg i kraft af, at der gives point efter seks timer, hvor Alessandro Pier Guidi førte løbet i #51 samt efter 12 timer, hvor #51’eren kunne indkassere yderligere 12 point til mesterskabet, som de fører. Til sammenligning er der 25 point på højkant for en samlet sejr på SPA, så det er ikke en uvæsentlig skalp at tage undervejs.\nVildt Audi-comeback og stærkt Dane Train\nNummer to er Audi Sport Team WRT’s #32, der aktuelt køres af Dries Vanthoor. Løbet har lige været under gult flag efter et uheld, og det belgiske team har lige været inde for at få et sæt friske bremser på bilen. Det er samtidigt en bil, der har klaret et mildest talt vildt comeback. De startede helt nede som nummer 55 efter praktisk talt alt gik galt i kvalifikationen torsdag!\nAudis #32 startede helt nede i den tunge ende af feltet som nummer 55, men har virkelig leveret et stærkt comeback.\nTreer er et ligeledes stærkt kørende Garage 59 fra Aston Martin, hvor #95 og det gendannede Dane Train med Nicki Thiim, Marco Sørensen og Ross Gunn er i fuld gang med at levere en superstærk indsats på SPA. Teamet var desværre tvunget til at tage deres tekniske pitstop – altså skift af bremserne – under grønt flag, og det kom til at koste lidt i forhold til fx Audis #32, der gjorde det under gult. Her er lidt ord fra Nicki Thiim:\nThe #DaneTrain 🇩🇰 is back in the station, but only briefly!@NickiThiim set the fastest lap of the race during his dawn stint, and has now handed the #95 @Garage_59 @AMR_Official to @RossGunnRacing in P5\nLet's hear from Nicki 🎙#Spa24h 🇧🇪🎢 I #GTWorldChEu pic.twitter.com/2Wgea6GSSb\nRegnen har holdt sig nogenlunde fra SPA i dette års udgave – men feltet slap ikke helt for en skylle lørdag aften – her med Nicki Thiim i fokus.\nFirer er endnu en Audi i egenskab af Attempto Racings #66 med Christopher Mies. De satsede benhårdt da regnen kom, og blev ude en omgang mere i forsøget på at nå lidt længere frem i rækkerne – og selvom det gik rimeligt sidelæns, så lykkedes det til dels.\nNummer fem er KCMG med det, der nu er løbets bedst placerede Porsche. Den køres i øjeblikket af Maxime Martin. I top 10 er også Dennis Lind i den anden af i alt fire Audi R8 GT3 fra Audi Sport Team WRT. Lind er i bilen nu og ligger nummer otte efter også denne bil har klaret det tekniske stop.\nStort uheld tog flere topkandidater ud af løbet\n24 Hours of SPA blev i løbets første time ramt af en større afbrydelse, da hele fire biler endte med at udgå i et vildt sammenstød mellem fire biler på løbets tiende omgang. Op ad Raidillon endte et spin fra Emil Frey Racing Lamborghinis Jack Aitken med at udløse det store sammenstød, der udover Aitkens Lamborghini også tog holdkammeraterne i #163 med Franck Perera i bilen ud af løbet. Ligeledes blev Kevin Estré og Rutonik Racing Porsche indblandet, og også Davide Rigon i Iron Lynx’ anden Pro-Ferrari måtte udgå efter løbet. Alle fire blev kørt til tjek på banens medical centre, og Davide Rigon blev kørt på hospitalet til yderligere tjek, hvorfra han nu er udskrevet. Jack Aitken slap ikke uskadt fra uheldet og har blandt andet brækket kravebenet i uheldet – og skal stadig være på hospitalet her søndag formiddag.\nSiden er også andre biler fra feltet af favoritter til sejren også udgået – senest har Team AKKA ASP her til morgen trukket deres Mercedes med #88, som ellers toppede både kvalifikation og superpole og gennemgående har været med i spidsen af feltet.\nSchnabl Engineering med Michael Christensen, Dennis Olsen og Frederic Makowiecki på teamet fandt farten og fik kørt sig helt frem i feltet – men et crash i løbet af natten har sendt det tyske team ud af løbet.\nFlere er ude\nHos Porsche er der til gengæld røget en stribe biler ud af løbet. Hos Schnabl Engineering så det ellers længe meget lovende ud for Michael Christensen, Dennis Olsen og Frederic Makowiecki med den hastigt samlede indsats fra Schnabl Engineering. Bilen var med helt fremme i løbet af natten, men måtte udgå efter et sammenstød med en anden bil.\nOgså Mikkel O. Pedersen og Dinamic Motorsport har valgt at trække stikket på årets 24 Hours of SPA. Det italienske team har hele weekenden kæmpet med at få bilens setup til at fungere ordentligt – og under løbet blev det kontinuerligt værre og værre for det italienske Porsche-team, som både har manglet fart på langsiderne og stabilitet i svingene. Resultatet blev, at teamet i løbet af natten har valgt at spare materiellet ved at trække sig fra løbet.\nDinamic Motorsport og Mikkel O. Pedersen har ligeledes haft et svært løb.\nNicolai Kjærgaard i podiekamp i Silver Cup\n24 Hours of SPA er som bekendt kun med én klasse af biler i form af GT3, men til gengæld er der flere klasser på kørersiden. Og i Silver Cup, hvor holdene må stille med i alt op til fire sølvkørere, ser det godt ud for Nicolai Kjærgaard og Garage 59 Aston Martin, der nu er nummer to i klassen og P14 generelt efter en stærk indsats over natten.\nHelt lysegrønt har det dog ikke været i den engelske garage, hvor teamet over natten har måttet trække deres tredje bil, #188, fra en føring i Pro-AM-kategorien med en defekt gearkasse.\nKørerskifte hos Audi Sport Team WRT #30.\nOgså i Silver Cup finder vi Audi Sport WRT’s to andre danskerbiler med henholdsvis Valdemar Eriksen og Benjamin Goethe. Eriksens #31 havde en forfærdelig kvalifikation, hvor teamet mistede flere sessioner, startede helt i bunden af feltet og tabte værdifuld træningstid. Men teamet fik kæmpet sig tilbage på gridden og i løbet er det indtil videre gået en del bedre end kvalifikationen. De er nummer 23 generelt og nummer syv i Silver Cup.\nLige efter finder vi den anden WRT-Audi med Benjamin Goethe på holdet. De er nummer ni i Silver Cup og P28 generelt, mens Bastian Buus og Allied Racing GmbH’s Porsche med #222 er nummer 12 i Silver Cup her med otte timer igen.


Sønderborg 2017 :: Sønderborg og partnere vil bygge videre på S2017-platformen\nS2017-aktørerne er stadig i gang med at sunde sig, men er begyndt at øjne mulighederne i det nye perspektiv. Foto: Kim Toft Jørgensen\nSønderborg og partnere vil bygge videre på S2017-platformen\nEn helt særlig stemning prægede et pressemøde, som i dag blev holdt i byrådssalen i Sønderborg. Der skulle følges op på fredagen, da Aarhus blev tildelt titlen som Europæisk Kulturhovedstad 2017,og Sønderborg med Sønderjylland-Schleswig måtte se sig besejret.\nSønderborgs borgmester, Aase Nyegaard, havde inviteret, og sammen med hende var Jørgen Mads Clausen, Danfoss, overborgmester Simon Faber, Flensburg, kulturudvalgsformand Stephan Kleinschmidt, kulturchef John Frederiksen og projektmanager Else Christensen Redzepovic klar til at møde pressen. ligesom den kunstneriske leder, Sue McCauley, deltog.\nStolthed, mismod og vilje\nStemningen kan beskrives som en blanding af stolthed over, at det lykkedes at komme så tæt på målet, mismod over at juryen ikke havde modet til at vælge det grænseoverskridende og innovative, og vilje til at rejse sig, kæmpe og realisere så meget af programmet som muligt, for at S2017 alligevel kan markere sig som en slags kulturhovedstad – skabe vækst og udvikling og dermed være en rollemodel for andre udkants- og grænseområder i Europa.\n- Der er skabt et grænseoverskridende samarbejde og vi har set værdien af det - nu skal vi holde det i kog. Vi skal fortsat udvikle den platform for samarbejde, der er skabt, bl.a. mellem universiteterne og satse på vores kompetencer indenfor teknologi på begge sider af grænsen. Så følger kulturen også med, men selvfølgelig havde vi som Europæisk Kulturhovedstad kunnet accelerere det meget mere, sagde Jørgen M. Clausen.\nOverborgmester Simon Faber ønskede Aarhus tillykke og roste Sønderborg2017-kandidaturen for at nå så tæt på, selv om Aarhus var favorit.\n- Få centimeter skilte os på målstregen. Det kan vi være stolte over. Det viser, at når vi samler kræfterne og har de rigtige projekter, så har vi lige så store muskler som langt større spillere på banen, og vi kan samle opmærksomhed ud over regionen. Vi har gjort alt, hvad vi kunne – og så er det nemmere at acceptere et nederlag. Nu skal vi trække vejret, finde de rigtige projekter og spille ud med noget lige så skarpt – så kan vi få opbakning fra Kiel til Fyn, sagde han.\nBorgmesteren fra Assens Kommune har faktisk allerede tilkendegivet, at den fynske kommune gerne vil fortsætte samarbejdet.\nFremgang mærkes allerede\nStephan Kleinschmidt rettede en tak til dem, der har arbejdet med S2017-satsningen og sagde videre:\n- Vi skal bevare momentum og se på, hvilke dele af programmet, der kan realiseres – det skylder vi kulturen og alle dem, der har spillet med hidtil. Strategien er stadig god og lige så relevant nu som for et og fem år siden, vi skal nemlig - uanset resultatet – gøre en indsats for at skabe vækst og udvikling. Mange skibe er søsat og mange netværk skabt, og vi ser allerede nu øget kulturel aktivitet – bevidstheden om kulturens betydning er skærpet.\nJohn Frederiksen fremhævede den kæmpestore opbakning, S2017 har fået. Han har fået masser af tilkendegivelser – lokale, regionale og europæiske – fra folk, som er uenige i afgørelsen:\n- Det var for mig et billede at høre det kæmpesuk, der kom i Kulturstyrelsen – i kontrast til den lille smule jubel, der var. Det er så trist, at de ikke turde tage dem ambitiøse beslutning, som ville skabe forandring. Men jeg synes allerede, vi har skabt respekt om vores område, og det skal vi arbejde videre på. Vi er allerede nået langt med, at folk vil søge job og bo her i området, hvor mange før kiggede væk, når der stod Sønderborg eller Sønderjylland – det skal vi arbejde videre med. Og det gør vi med glæde - det er nemlig sjovt at arbejde med kultur i Sønderborg, for folk VIL det!\nBorgmester Aase Nyegaard forklarede, at der helt konkret vil blive talt om de økonomiske muligheder for at videreføre dele af projektet i dag og i morgen, når byrådet er på budgetseminar.\n- Vi skal gribe bolden og holde fast i det, som kan skabe vækst, udvikling og arbejdspladser, sagde hun og fortalte, at der allerede er aftalt opfølgende møder med både Aarhus, Interreg-partnerne og Region Syddanmark. Også alle de frivillige, som har deltaget i arbejdet, vil blive inviteret til et møde, og alle steder er målet at holde fast i den udvikling, arbejdet med kandidaturen har sat i gang.\nKonkrete projekter, der blev fremhævet som nogle, der er sikret gennemførelse, eller som man gerne ser gennemført uagtet resultatet, er producer-uddannelsen Brandi, the HUB, Røde Kors-projektet på Dybbøl Banke, Dansk Børneteater Festival, Images, iOpera og Design for Change. Også Museum Sønderjylland har tilkendegivet, at det vil gøre en stor indsats for at gennemføre de projekter, det er med i.\n"Vi gør det alligevel"\nProjektleder Else Christensen Redzepovic sagde bl.a.:\n- Jeg er stolt af politikerne i Sønderborg, der turde ha’ denne vision. De er kendt for at ville skabe, og der har været opbakning til S2017 fra dag 1. Den største tak vil jeg rette til medarbejderne i sekretariatet, som har lagt en indsats i kandidaturen langt ud over, hvad man kunne forvente af jer. Jeg har fået en mail fra Trevor Davis (projektleder i Aarhus), som skriver, at han faktisk ikke regnede med, at Aarhus havde vundet. Andre har skrevet til mig, at i befolkningens øjne er det Sønderborg, der har vundet. Og jeg kan forsikre om, at Sønderborg er kommet på landkortet hos EU-Kommissionen og i parlamentet. Nu skal vi finde projekter, der kan gennemføres, og så skal der skabes noget, der kan være trækplaster for hele Europa.\nStephan Kleinschmidt rundede af:\n- Over alt har jeg mødt holdningen ”Vi gør det alligevel” – og det gør vi. Nu skal vi bare lige ha' tid til at finde ud af hvor meget og hvordan.\nDe regionale og lokale medier var mødt frem.\nProjektleder Else Christensen Redzepovic håber, at den opsigt, projektet har skabt på europæisk plan, fortsat kan udnyttes.


Udvendig beklædning, Ivarplank, eternit, træbeklædning - Johann Porskjær Tømrer og Snedker\nIvarplank, eternit og træbeklædning\nVi laver alt inden for beklædning med træ, eternit og Ivarplank (fibercementbrædder med åremønster, så det ligner træ)\nDettefindes i mange forskellige farver, størrelser og tykkelser. Vi kan skære dem på mål efter opgaven.\nBestår af 10 mm tykke og 19 x 360 cm lange brædder i et materiale lign. Eternit, men i stedet for at være helt glat som eternit, er brædderne i støbeprocessen blevet trykket med en struktur i overfladen, som ligner årerne i træ. Ivarplank fås i ca. 10 standardfarver og kan ved større projekter leveres i valgfri farve.\nFælles for eternit og Ivarplank er, at de vedligeholdelsesfrie og man kan med fordel bruge det som beklædning på steder, der er svært tilgængelige som f.eks. ved gavlbeklædninger og stern, eller andre steder hvor man ønsker minimal vedligehold.\nHer er mulighederne næsten uendelige, her kan der vælges imellem et utal af materialer som f.eks. gran, trykimpr. Fyr, Thermowood, Superwood og diverse hårdtræ`s sorter etc. Derefter kan der vælges overfladebehandling, vi kan levere fyr i klassisk grøn trykimprægnering, den lidt nyere brunimprægnering, som har samme beskyttende egenskaber, men er brun i stedet for grøn.\nHårdtræs beklædninger bliver typisk behandlet med en klar olie for at fremhæve og bevare dets naturlige varme glød. Gran beklædning er ikke særlig godt at trykimprægnere pga. dets lukkede årestruktur, der gør at imprægneringen ikke kan trænge ordentlig ind i træet, men til gengæld er det fra naturens side meget modstandsdygtig overfor fugt, og er godt egnet for behandling med træbeskyttelse (maling).\nGran er brugt gennem generationer ved vores naboer mod nord, som har brugt træbeklædning på deres huse gennem mange århundreder, og især de norske stavkirker er et godt eksempel på, at træ er et særdeles holdbart materiale, hvis det bruges rigtigt ( konstruktiv træbeskyttelse )\nVi kan levere og montere træbeklædning i mange forskellige profiler, og gran kan vi levere grundmalet eller helt færdig behandlet. Se evt. nogle af mulighederne for udformning af beklædningen i linket nedenunder.\nBeklædning og ivarplank


Single Aars medlemmer der er interesseret i herpes Dating, Herpes-Dating\nSingle Aars Medlemmer Der Er Interesseret I Herpes Dating\nEr du på udkig efter Aars medlemmer? Vælg mellem de profiler nedenfor og find din ideelle date. Start en samtale og aftal et rendezvous senere i aften. Vi har tusindvis af medlemmer der leder efter et hookup med nogen ligesom dig!\nFor at sende besked til en bruger på Herpes-Dating, bør du først oprette en 100% gratis konto for at garantere, at du ikke er bedrager. Efter du har verificeret at du er den, du siger du er, kan du komme i gang med tage kontakt til Aars og finde ud af hvis de viser interesse. Det er nemt at finde nye personer. Alt du skal gøre er at sende en flirt eller en besked og så vente tålmodigt på på dem at vende tilbage til dig. Efter du har fået et svar og der viser sig, at der er gensidig interesse, kan I mødes og finde ud af om der er tale om en reel forbindelse. Så, hvad venter du på? Kom så og en gratis konto i dag!


EU-kritisk parti anerkender, at unionen ikke kan sende danske soldater i krig, hvis vetoretten sløjfes. Men de frygter politisk pres | Tjekdet\nEU-kritisk parti anerkender, at unionen ikke kan sende danske soldater i krig, hvis vetoretten sløjfes. Men de frygter politisk pres\nFaktatjek 30. maj 2022 - 10:23 4 min læsetid\nEU kan få magt over danske soldater, hvis vetoretten på forsvarsområdet bliver afskaffet, påstår Folkebevægelsen mod EU. Men forskere er uenige i den udlægning. Foto: Jens Dresling/Ritzau Scanpix\nEU kan i fremtiden få magt over danske soldater, hvis vetoretten på forsvarsområdet i EU afskaffes\nSådan lyder det i et indlæg på Folkebevægelsen mod EU’s hjemmeside\nMen den udlægning kan forskere ikke genkende. Ifølge Grundloven vil det i sidste ende altid være i Folketingets magt, om danske soldater skal sendes ud på EU-missioner\nFolkebevægelsen mod EU anerkender, at Folketinget har det sidste ord, men fastholder, at EU stadig kan få magt over danske soldater\nIndlægget handler nemlig ikke kun om militære EU-missioner, men om EU’s potentielle magt over andre dele af det danske forsvar, siger partiets formand\nSkrevet af: Andreas Søndergaard Petersen Bastian Vedsted Eggert\nEn afskaffelse af vetoretten på forsvarsområdet i EU kan give unionen magt over danske soldater.\nSådan lyder det fra Folkebevægelsen mod EU i et indlæg på partiets egen hjemmeside med overskriften “EU tilstår: Vil bestemme over Danmarks militær”.\nBevægelsen kritiserer et forslag fra en EU-konference om traktatændringer, der vil betyde, at medlemslandene ikke længere vil have vetoret, når der træffes beslutninger på forsvarsområdet i EU. I stedet skal beslutningerne træffes ved flertalsafgørelser.\nMen forskere affejer påstanden om, at EU kan få magt over danske soldater, selv hvis forsvarsforbeholdet og dernæst vetoretten afskaffes. Det vil til hver en tid være Folketinget, der beslutter, om danske soldater skal udsendes, medmindre vi overdrager den beføjelse til EU, lyder det.\nFolkebevægelsen mod EU anerkender, at Folketinget skal acceptere, hvor danske soldater sendes i krig i EU-regi, men partiets formand, Susanna Dyre-Greensite, mener heller ikke, at de anfægter det faktum.\nForsker: Påstand er skræmmekampagne\nSelv hvis et flertal af danskerne den 1. juni stemmer ja til at afskaffe vores EU-forsvarsforbehold, har Danmark stadig vetoret på forsvarsområdet i EU. Det vil sige, at vi – og alle andre medlemslande for den sags skyld – kan modsætte os blandt andet militære missioner, der bliver foreslået i EU-regi.\nMen Folkebevægelsen mod EU frygter, at vetoretten på sigt bliver afskaffet og erstattet med flertalsafgørelse. Sker det, kan der vedtages beslutninger om at iværksætte militære missioner, som Danmark ellers ikke bifalder.\nEnstemmighed og kvalificeret flertal\nMen det betyder ikke, at EU så har magt over danske soldater, fastslår Rasmus Brun Pedersen, der er lektor ved Aarhus Universitet, hvor han forsker i EU og dansk udenrigspolitik.\n"EU kan ikke bare beordre danske tropper i kamp. Det kræver Folketingets godkendelse, og det står i Grundloven," siger han og kalder det en skræmmekampagne, at vi kan miste magt over vores soldater.\nDet samme påpeger Sune Klinge, der er adjunkt ved Københavns Universitet, hvor han forsker i national ret og EU-ret. Hvis EU nogensinde skal kunne kommandere danske soldater, vil det kræve, at vi overdrager den beføjelse til EU, forklarer han.\n“En sådan suverænitetsafgivelse til EU vil kræve endnu en folkeafstemning eller fem sjettedele flertal i Folketinget. Og det er altså ikke det, vi stemmer om den 1. juni.”\nMeget hypotetisk scenarie\nFolkebevægelsen mod EU’s indlæg er udgivet den 10. maj. Det er dagen efter EU-konferencen, hvor flere danske medier skrev, at blandt andre EU-Kommissionens formand, Ursula von der Leyen, udtalte, at hun ønsker at fjerne vetoretten på forsvarsområdet.\nUrsula von der Leyen tog dog efterfølgende afstand fra mediernes udlægning. Hun var ifølge eget udsagn blevet fejlciteret og talte slet ikke om at ændre beslutningsprocessen på forsvarsområdet.\nOg det er da også usandsynligt, at EU vil ændre beslutningsprocessen på forsvarsområdet fra enstemmighed – altså vetoret – til flertalsafgørelse, vurderer Rasmus Brun Pedersen. Det kræver nemlig enstemmighed at afskaffe enstemmighed.\n“13 af medlemslandene er lige nu imod at afskaffe vetoretten, og det er næsten halvdelen. Men hvis der i fremtiden er flertalsafgørelser frem for vetoret, og Danmark har afskaffet sit forsvarsforbehold, kan EU godt træffe beslutning om, at man vil have en militær aktion et eller andet sted i verden, selvom Danmark er imod. Men det er altså stadig frivilligt, om vi bidrager til missionen," siger han og understreger, at diskussionen på nuværende tidspunkt er meget hypotetisk.\nFolkebevægelsen: Der er et politisk pres\nFormand for Folkebevægelsen mod EU, Susanna Dyre-Greensite, anerkender, at Folketinget i sidste ende bestemmer, hvor danske soldater sendes i krig. Og det mener hun heller ikke, Folkebevægelsen mod EU anfægter i deres indlæg.\n“Magt over soldater er jo mere end blot, hvor de sendes hen. Det handler også om, hvor de træner, hvad kan de træne med, og hvilke konstellationer de indgår i,” siger hun.\nSusanna Dyre-Greensite har været formand for Folkebevægelsen mod EU siden november 2019. Foto: Nils Meilvang/Ritzau Scanpix\nHun mener ikke, indlægget giver indtryk af, at vi med en afskaffelse af vetoretten mister magt over, hvor vores soldater skal sendes hen på militære missioner. I stedet er den et forsøg på at gøre opmærksom på det politiske pres, vi ifølge partiet vil opleve i EU uden vores forsvarsforbehold.\n“Vi skriver i indlægget, at vi mister kontrol med forsvaret, og det gør vi i og med, at vi mister større og større kontrol med vores budgetter. Og der lægges større og større pres på, hvor soldaterne sendes hen,” siger Susanna Dyre-Greensite og fortsætter:\n“Det er ikke et spørgsmål om – og det vil vi aldrig påstå – at en fransk præsident kan sige, at løjtnant Jensen skal sendes til Mali. Det er jo ikke det, vi snakker om.”\nOpdateret 31. maj 2022 - 9:15


Fri, January 08, 2016 – Gullermukkens blog\nVævning Posted by Birgitte Hedahl KøsterPosted on Fri, January 08, 2016 12:30:37\nSom tidligere skrevet, så var jeg så heldig at få en rammevæv i fødselsdagsgave. Jeg har stor lyst til at forsøge mig med at væve viskestykker. Jeg er jo helt novice, så jeg prøver mig frem. At væve med dobbeltkam kunne være en mulighed. Så jeg bestilte en vævekam mere – samt skrev udvidelsessæt på ønskelisten til jul. Jeg var heldig og fik begge ting. Desværre var vævekammen forsinket – den blev sendt i en pakke for sig selv og ved en fejl blev denne pakke sendt til en anden adresse end de andre dele. Da vævekammen endelig ankom – ja, så var det en forkert længde.\nJeg tog kontakt til firmaet og der blev aftalt at sende kammen retur. Desværre var både denne ekstra kam i 40/10 udsolgt i den rigtige længde og det samme gjaldt de 2 vævekamme i 50/10, som jeg også havde bestilt. Øv, hvor ærgerligt. Jeg måtte finde på noget andet med alt det skønne garn, som jeg havde fået i julegave.\nIstedet for væv med dobbeltkamme, så måtte jeg igang med at væve med dobbelttråd!\nSå julebordet med plads til 20 gik fra dette:\nOg efter nogle timer, så var jeg klar til at væve mine første viskestykker.\nStrikketøjet Posted by Birgitte Hedahl KøsterPosted on Fri, January 08, 2016 12:04:25\nSat, September 08, 2018 18:18:22


Regler, aftaler...DelTilføj til genvejePrintTip en kollegaLæs højt\nBestil et trykt cirkulære hos Schultz Boghandel Regler, aftaler og cirkulærerHer kan du finde de fleste af de love, bekendtgørelser, cirkulærer og andre regelsæt, der gælder på statens område.\nDu kan under Love og bekendtgørelser finde Finansministeriets lovgivning på tjenestemandsområdet, samt lovforslag, der er sendt i høring eller fremsat.\nUnder Overenskomster og organisationsaftaler mv. kan du finde overenskomster og aftaler mv., som Finansministeriet er part i, herunder bl.a. hovedaftaler, fællesoverenskomster, organisationsaftaler, overenskomster og lønaftaler for tjenestemandsgrupper m.fl.\nBrug Cirkulærer - kronologiske oversigt, hvis du kender årstallet for udgivelsen af et bestemt cirkulære. Oversigten rummer både gældende og historiske cirkulærer. Vær derfor opmærksom på, om cirkulæret er gældende. Søg - og du skal finde. Der er et meget stort antal cirkulærer i Moderniseringsstyrelsens database. Det kan derfor være en god idé at benytte hjemmesidens overordnede søgefunktion. Få hjælp til søgefunktionen.Sidst opdateret : 21.01.2013


vilde vest Arkiv - Roadtrip.DK\nTag Archives: vilde vest\nSouth DakotaBlack Hills, Calamity Jane, Cowboy, Deadwood, guldfeber, Guldmine, Old West, South Dakota, The old west, vilde vest, Wild Bill Hickok, Wyatt Earp\nVil du besøge “Det Vilde Vesten”, så skal du besøge Deadwood i South Dakota. Byen der opstod grundet guldfeber og som tiltrak Old West legender som Wild Bill Hickok, Wyatt Earp og Calamity Jane. Det er byen hvor Wild Bill Hickok blev dræbt. det skete på den daværende Nuttal & Mans Saloon.\nI dag er byen en turistattraktion med masser af historiske bygninger. Langs Historic Main Street finder du masser af butikker, historiske bygninger og historiske skilte. Om sommeren er der liveoptræden, dinnershows og skuddueller udført af professionelle skuespillere, der vækker de største personligheder og øjeblikke i Deadwoods historie til live igen. I det følgende er kortfattet beskrevet en række must-see i Deadwood:\nMuseet The Adams Museum og Historic Adams House indeholder genstande og beretninger fra Deadwoods vilde historie. Det er et godt sted at begynde sin Deadwood oplevelse, inden man går en tur op og ned af hovedgaden.\nBesøger du Mount Moriah Cementery, så er der mulighed for at besøge en række ikoniske Deadwood ikoners gravsteder. Kirkegården blev opretett i 1878 og fra denne kan du se ud over byen.\nBroken Boot Goldmine er en nedlagt guldmine, som var i funktion fra 1876-1904. Du besøger guldminen ved at deltage i en guidet tur. Se mere om Broken Boot Goldmin\nDays of 76 Museum er ikke et museum, der bringer dig tilbage til 1976, men til 1876. Her kan du se ejendele fra de mange personer, der rejste til Deadwood omkring år 1876 under Deadwood 1876 Gold Rush. Det er det perfekte indblik i det vilde vest med gamle hestevogne, guldgraverudstyr og meget andet.


Nyt fra Klagenævnet for Udbud: Den 6. februar 2019 afsagde klagenævnet kendelse i sagen Brande Buslinjer ApS mod Midttrafik. En såkaldt 'åbenbar fejl' gjorde, at klagen ikke blev taget til følge. Det kan du læse mere om i denne nyhed.\nSagen drejede sig om indkøb af buskørsel, der blev gennemført som udbud med forhandling efter forsyningsvirksomhedsdirektivet.\nKlagen drejede sig blandt andet om, at den valgte tilbudsgiver i et udbud med forhandling efter forsyningsvirksomhedsdirektivet havde begået en fejl i afkrydsningen af sit ESPD, hvor der var blevet svaret "nej" til, om tilbudsgiveren opfyldte udvælgelseskriterierne. Men samtidig havde tilbudsgiveren korrekt udfyldt hele "Del IV: Udvælgelseskriterier" i sit ESPD.\nKlagenævnet tog ikke klagen til følge, da afkrydsningen, ifølge klagenævnet, var en åbenbar fejl. Det gjorde ingen forskel, at ordregiveren ikke havde henvendt sig til tilbudsgiveren for at få berigtiget fejlen.\nKlagenævnets kendelse i sagen forekommer helt rigtig og er som sådan ikke overraskende. I både den juridiske og ikke mindst praktiske verden skal der være en vis pragmatisme over for "åbenbare fejl", som hverken skal føre til ukonditionsmæssighed eller pligt til at berigtige inden en udbudsproces fortsættes. I den konkrete sag kunne den åbenlyse fejl afklares allerede ved at læse det fulde ESPD. Udbuddet var gennemført efter forsyningsvirksomhedsdirektivet, men kendelsen vil forventeligt også kunne bruges som fortolkningsbidrag i sager efter udbudsloven.\nKendelsen behandlede også andre påstande, herunder om ordregiveren havde været uberettiget til at prækvalificere den valgte tilbudsgiver som en følge af valget af referencer som udvælgelseskriterium, uden at det var oplyst, hvad der ville blive lagt vægt på ved referencerne.\nDet kan du læse mere om i kendelsen af 6. februar 2019: Klagenævnet for Udbuds kendelse i sagen mellem Brande Buslinjer ApS mod Midttrafik.


Ønsker du at få det optimale ud af din tid, når du træner? Er du typen, som træner meget, men ikke\n10 trænings tips til at optimere din træning\nØnsker du at få det optimale ud af din tid, når du træner?\nEr du typen, som træner meget, men ikke føler du opnår de resultater, du gerne vil? Og mener du derfor, at træning af og til er spild af tid?\nMåske skyldes det, at du ganske simpelt ikke udnytter din tid optimalt, når du træner. Med de rigtige strategier kan du optimere dine træningsresultater.\nLad os slå det fast med det samme: Vi lever i en tid, hvor netop begrebet tid er noget af det mest dyrebare, vi ejer. Flere mener ikke, at de har tid til at træne, selvom træning altid bør være noget, som du har tid til. Når du afsætter tid til træning, er det derfor altafgørende at få det bedst mulige ud af dine anstrengelser. Her er nogle af de fælder, som du skal undgå, når du træner.\n1. Lette vægte og masser af gentagelser\nHvis dit formål med din træning er at opbygge muskelmasse og optimalmuskelstyrke, så skal du tænke over, hvor mange gentagelser, du laver, når du styrketræner. Du kommer nemlig ikke langt med at lave 30-40 gentagelser med håndvægte, som vejer få kilo. Træn i stedet med tungere vægte og lav færre gentagelser. Husk, at du kommer længere med styrketræning, hvis du kan mærke, at du træner. Det må gerne brænde i musklerne.\nDu skal undgå de lange ligegyldige træningstimer. Når du træner, så vær effektiv for at få mest ud af din tid. Inden du starter træning, bør du have planlagt, hvilke øvelser du ønsker at udføre. Sørg ligeledes for, at du på forhånd har langlagt, hvilken form for konditionstræning du eventuelt ønsker at lave.\n3. Fanget i en rutine\nDine muskler vænner sig til de øvelser, du laver. Derfor vil de med tiden ikke længere blive stærkere, hvis du laver de samme øvelser med det samme antal gentagelser dag ug og dag ind. Hvis du altid bruger løbebånd, kunne du i stedet bruge kondicykel eller løbe en tur i det fri. Sørg for at bryde vanen, fordi dette vil give dig bedre resultater.\n4. For mange pauser\nDen klassiske fejl, som mange begår, når de befinder sig i et træningscenter er, at de anvender maskinerne som ”lænestole”. En ting er, at det øger ventetiden for andre, en anden ting er, at det ikke er til gavn for din egen træning. Du skal ikke hvile længere end 30 til 90 sekunder mellem hver træningspas. Hvis den maskine, du skal til at anvende, er optaget, kan du udnytte tiden ved at lave nogle armbøjninger.\n5. Lidt for social\nDet er en god ide at have en træningspartner. Ikke mindst fordi det giver dig motivation til at komme i gang med din træning. Men Sørg for, at I ikke snakker jer igennem hele træningen. Dette tager fokus fra øvelserne, og det vil gøre dem mindre effektive. Du kan med fordel tale, mens du varmer op og mens du strækker ud. Men hold fokus på dine øvelser, mens du udfører dem.\n6. Forkert træningsmetode\nDet kan godt være, at du træner hårdt. Men hvis du ikke træner korrekt, vil det hårde slid ikke give dig optimale resultater. Desuden risikerer du at blive skade, hvis du udfører øvelserne forkert. Hvis du er i tvivl, om du træner korrekt, er du altid velkommen til at kontakte os, for at få gode råd tid din træning.\n7. Læser eller ser TV\nHvis du ønsker de optimale resultater, skal du give din træning den optimale opmærksomhed. Det er fantastisk at læse blade og at se TV. Men vælger du at gøre disse ting, mens du træner, risikerer du at tabe din træning på gulvet. Vær derfor opmærksom på, at du giver træningen din fulde opmærksomhed.\n8. Isoleret muskeltræning\nHvis du udfører separate øvelser for hver muskelgruppe, efterlader du meget lidt tid til hver enkelt øvelse. Du kan derfor optimere din tid ved at træne flere muskler på en og samme øvelse. Øvelser som armbøjninger, squat og dødløft er fantastiske, hvis du ønsker at træne flere muskler i en og samme øvelse.\nDet kan tage lang tid at skifte tøj i dit træningscenter. Dels skal du finde et skab og dels kan du komme til at bruge unødig tid i ”skiftezonen”. Derfor kan du med fordel udnytte tiden optimalt ved at skrifte tøj hjemmefra. På den måde sparer du nemt 10 til 15 min, som du i stedet kan bruge på din træning.\nDet er perfekt, hvis du sørger for at presse din træning ind, når der er ”plads” til den. Men situatuonen er den, at mange har større tendens til at droppe træningen eller skære tid fra den, hvis de træner sent om aftenen. Det kan være, fordi sofaen kalder eller familien og venner trækker. Eller gangske enkelt fordi du fortjener at slappe af om aftenen. Du kan i stedet prøve at træne om morgenen, inden du tager på arbejde. Derved for du ligeledes stor gavn af den energi, din træning giver dig.


Populær sanger i Kassehuset\n2019-01-02 09:05:03 | Kategori: artikel\nFor to år siden spillede Thomas Pedersen i Kassehuset i Glyngøre, og nu kan han opleves der igen. Thomas Pedersen er tilbage i Kassehuset 4. januar, når Kas Kafé tager fat på 2019-sæsonen. Igen står han alene på scenen med sine flotte fortolkninger af både danske og internationale hits.\nHan har en forkærlighed for nogle af de store amerikanske sange og ballader. Thomas Pedersen boede i USA i en længere periode og har familie i landet. Det betyder, at han lægger sig fuldstændigt op ad originalsproget og kan fortolke sangene præcist.\nThomas Pedersen er også en god fortæller, der knytter historier til mange af numrene og giver dem personligt udtryk.\nHan har sit udgangspunkt fra huset i Farsø, hvor han er vokset op og egentlig var tiltænkt en fremtid som bager. Det fag kvittede han, da efterspørgslen på hans musik steg. Og rygtet vil vide, at han siden har nydt at kunne sove længe om morgenen.


De asiatiske investorer følger forsigtigt i de amerikanske aktiemarkeders optimistiske spor torsdag morgen. Kursstigninger på Wall Street onsdag smitter af på de fjernøstlige markeder, hvor selv de kinesiske aktier ligger med stigninger efter en morgen med markante udsving på begge sider af nulpunktet.\nTorsdag d. 17. september 2015, kl. 07.04\nEn underliggende nervøsitet ligger dog lige under overfladen, mens investorerne venter på afslutningen af den amerikanske centralbanks pengepolitiske møde og den efterfølgende rentemeddelelse.\n- De fleste investorer er enige om, at USA bliver nødt til at forhøje renterne i år. Det eneste spørgsmål er hvornår. Jo før Federal Reserve normaliserer renten, jo bedre. Amerikansk økonomi er i bedring. Centralbankernes politik i Japan og Kina forbliver lempelige, også efter at Federal Reserve er begyndt at hæve renterne, vurderer chef-markedsstrateg Michael McCarthy fra CMC Markets i Sydney overfor Bloomberg News.\nI Tokyo er investorerne enige om, at den økonomiske opbremsning har bragt en ny stimulipakke nærmere. Torsdag viser nye eksportdata endnu et fald i eksportvæksten efter nok et fald i afsætningen til Kina.\nNikkei-indekset ligger med et plus på 1,1 pct. først på eftermiddagen lokal tid, og det bredere Topix-indeks er øget med 0,9 pct.\nDe kinesiske aktier åbnede med små markante fald for blot at svinge om til en række penduludsving rundt om udgangspunktet.\nDet er især intervention fra myndighederne side, der gør investorerne forvirrede.\n- Markedet bliver mere og mere volatilt i takt med, at statsstøtten har forårsaget forvirring i markedet og hos investorerne. Oplysninger om statens køb er ikke gennemsigtige, og det lader ikke til, at der er en klar strategi og taktik bag. Så får vi et volatilt marked, hvor investorer ikke følger statens indgreb, siger investeringschef Li Jingyuan fra Shanghai Zhaoyi Asset Management i Shanghai til Bloomberg News.\nShanghai Composite stiger 0,5 pct., og CSI 300-indekset handles med et plus på 0,3 pct. Hongkongs Hang Seng-indeks ligger med et plus på 0,8 pct.\nBlandt de øvrige markeder er Taiex-indekset i Taiwan i plus med 1,3 pct., og Sydkoreas Kospi-indeks øger 0,1 pct., mens Singapores Straits Times stiger 1,0 pct., og Sydneys ASX-indeks ligger til at lukke med et plus på 1,3 pct.\nTorsdag morgen er de amerikanske aktiefutures let negative med fald på cirka 0,1 pct.